Ponedjeljak, 12.9.2011. godine\nOkrugli sto sa poslodavcima, tema: Zapošljavanje osoba sa invaliditetom\nCentar za socijalni rad Trebinje i Udruženje roditelja djece i omladine sa posebnim potrebama „Sunce nam je zajedničko“ Trebinje, partneri u projektu Osobe sa invaliditetom u središtu društvene kohezije „Sunčane radionice“, koji finansira Evropska unija, 22. septembra 2011. godine, organizuju okrugli sto sa poslodavcima sa početkom u 10 časova, u Dnevnom centru za stare osobe Trebinje (bivša kasarna Vojske RS).\nTema okruglog stola je „Zapošljavanje osoba sa invaliditetom“, a cilj okruglog stola je da se poslodavci upoznaju sa Zakonom o zapošljavanju OSI, da im se prezentuju njihove obaveze u tom poslu, kao i kapaciteti osoba sa invaliditetom za rad i proizvodi koji nastaju u radnim radionicama. Prezentovaće se i ideje o mogućnostima ugovoranja za proizvodnju i distribuciju proizvoda, odnosno za razvoj kooperativa.\nUčesnici okruglog stola su poslodavci, osobe sa invaliditetom, stručni radnici Centra za socijalni rad Trebinje, predstavnici organizacija koje okupljaju osobe sa invaliditetom, predstavnici opštine Trebinje, predstavnici partnerskih organizacija u projektu.\nProjekat se realizuje u partnerstvu sa Udruženjem za pomoć licima ometenim u psihofizičkom razvoju Nikšić i Zavodom za zapošljavanje Crne Gore – Biro rada Nikšić a u okviru Programa prekogranične saradnje Bosna i Hercegovina – Crna Gora.\nby Vesna on 13 septembra, 2011 • Permalink\nPosted by Vesna on 13 septembra, 2011\nIzvršene isplate prava za avgust


DODIK OTKRIO ŠTA GA BOLI: 'Bošnjake ću zvati muslimanima dok god Izetbegović govori bosanski Srbi!' | Slobodna Bosna\nČlan Predsjedništva BiH Milorad Dodik rekao je danas u Ribniku da je atmosfera za Srbe u Federaciji BiH (FBiH) u pogledu ostvarivanja njihovih prava veoma loša, zbog čega će, gdje god živjeli u tom entitetu, imati njegovu i podršku institucija Republike Srpske.\n"Oni su ti koji najbolje svjedoče o tome koliko je važno imati Republiku Srpsku. Oni ne kriju da nama to kažu i zadovoljni su Srpskom, jer da je nema, bili bi potpuno marginalizovani do svog biološkog nestanka", izjavio je Dodik novinarima.\n"Želimo da damo podršku našem narodu i to ćemo nastaviti da radimo, kao i da animiramo Srbiju da to čini kao što je činila u Drvaru, Mostaru i u drugim mjestima gdje žive naši ljudi. Dakle, tamošnje Srbe prvo moramo ohrabriti da se jasno deklarišu i da ističu svoje porijeklo", istaknuo je Dodik.\nDodik je tokom proteklih godina u nekoliko navrata upoziravao i svoje domaćine u Beogradu da ne koriste naziv “bosanski Srbi”, no njegova intervencija ostala je bez ikakvog efekta. Dapače, u Srbiji se redovno za Srbe iz BiH koristi naziv bBosanski Srbi” a nerijetko i “Bosanci”!\nDejan Ilić, urednik u izdavačkoj kući Fabrika knjiga iz Beograda, svojevremeno je za Radio Slobodna Evropa rekao da ne vidi ništa sporno u native “bosanski Srbi”.\n-Da živim u Bosni i ako bi me neko nazvao bosanskim Srbinom, ne bih video u tome ništa loše, ali kada bi me Milorad Dodik nazvao Srbinom, za mene bi to bilo uvredljivo. Ne bih voleo da budem Srbin onako kako Dodik definiše Srbe. Zamolio bih ga da me ne naziva tako, jer ne želim da budem to što on označava tim imenom. Kada on kaže da je naziv bosanski Srbi uvredljiv za Srbe iz Republike Srpske, zanima me na kom je to istraživanju zasnovao takav zaključak. Da li je išao i intervjuisao jednog po jednog građanina Republike Srpske i pitao ih da li ih vređa kada ih neko zove bosanskim Srbima? Ako je on to zaista uradio, onda bi bilo lepo da nam kaže u kojim procentima i kako su se ljudi izjašnjavali. Ovako, reč je o manipulaciji. Imate nasilnika i siledžiju koji je dao sebi za pravo da govori u ime svih, a da on to pravo nije ni od koga dobio nego ga je prigrabio, pa tvrdi - ljudi u Republici Srpskoj misle baš ovako kako vam ja kažem.\nSrđan Puhalo, socijalni psiholog iz Banja Luke, kazao je da ga naziv “bosanski Srbin” ne vrijeđa “jer tu nema ničega lošeg i netačnog”\n- Problem je u tome što naši političari daju sebi za pravo da nam nameću identitete. To traje od devedesetih godina, kada su počeli da nam govore ko smo i šta smo, šta smijemo, a šta ne smijemo biti. Oni svoje politike zasnivaju na nametanju identiteta, oni nas prave onakvim kakvim oni žele da budemo. Podsjetiću vas da Milorad Dodik prije petnaestak godina uopšte nije imao problema s nazivom bosanski Srbi, upravo je on bio oponent onima koji su tvrdili da nismo bosanski Srbi. Ta njegova metamorfoza pokazuje da je pitanje identiteta kod nas političko pitanje, a ne stvar pojedinca i njegovih osjećanja.


source.ba | "Svjesni smo da je učinak od četiri pobjede u prvih pet kola zavidan i bolji je nego što smo očekivali"\n"Svjesni smo da je učinak od četiri pobjede u prvih pet kola zavidan i bolji je nego što smo očekivali"\nKošarkaši Sparsa sutra u Sarajevu dočekuju ekipu Vršca u susretu 6. kola ABA 2 lige.\nPoraz Sparsa u Skoplju, MZT u finalu ABA 2 lige\nSparsima bh. derbi ABA 2 lige: Kenan Bajramović postigao 18 poena i uhvatio 10 skokova\nPočela nova košarkaška sezona u BiH, Sparsi deklasirali Gradinu sa čak 60 poena razlike\nSparsi prokockali veliku šansu, Zrinjski izborio majstoricu u Mostaru\nSparsi će na svom terenu protiv zadnjeplasirane ekipe takmičenja pokušati upisati petu ovosezonsku pobjedu, ali trener sarajevskog kolektiva Marko Trbić upozorava da pozicija na tabeli ne prikazuje realan odnos snaga ova dva tima.\n- Svjesni smo da je učinak od četiri pobjede u prvih pet kola zavidan i bolji je nego što smo očekivali, ali znamo i da moramo igrati bolje nego do sada. Raduje me što smo pokazali da možemo parirati protivnicima u ovom takmičenju, ali kada je u pitanju ekipa Vršca mislim da stanje na tabeli ne prikazuje odnos snaga ova dva tima. Siguran sam da sutra bez maksimalnog pristupa i odgovorne igre nećemo moći lako doći do pobjede – izjavio je Trbić.\nIgrač Sparsa Draško Alibijanić ističe da je Vršac mlada ekipa koja gaji visok tempo igre, te da Sparsi još uvijek imaju dosta prostora za napredak.\n- Možemo biti zadovoljni kako igramo u odbrani, jer sve smo protivnike sveli na mali broj poena, ali vjerujem da imamo prostora za napredak u napadu, jer i mi smo mlada ekipa kojoj treba vremena za napredak - rekao je košarkaš.\nSparsi su i u domaćem prvenstvu krenuli dobro, nakon dva kola imaju dvije ostvarene pobjede, a druga pobjeda je značajna jer je ostvarena u gostima protiv Zrinjskog iz Mostara. Trbić ističe da igranje na dva fronta za Sparse ima višestruke beneficije.\n- Zbog igranja na dva fronta u ekipi imamo veliki broj igrača koji imaju minutažu. Domaće prvenstvo ima veliki uticaj na naše nastupe u ABA 2 ligi, a to je ujedno jedan od načina da afirmišemo mlade igrače. Domaće prvenstvo je odlično i kada neki naš igrač izgubi samopozdanje, a takvu praksu smo već počeli koristiti. Naravno, nisu sve utakmice iste, igrali smo veoma težak meč protiv Zrinjskog u Mostaru, sigurno mnogo teži i bolji od našeg susreta u ABA ligi protiv Splita - objašnjava trener Sparsa.\nDodaje da Sparsi i u domaćem prvenstvu imaju visoke ambicije, te da će priliku za igru dobiti mladi košarkaši koji zasluže svojim angažmanom.\nSparsi dočekuju Vršac u sportskoj dvorani Novo Sarajevo sutra od 18 sati, a istog dana od 20 sati Zrinjski gostuje ekipi Borca iz Čačka.\nTagovi: KK SparsKK Vrsac


Dragana Šnjegota sa Dejvidom Atenborom – PRIRODNO-MATEMATIČKI FAKULTET\nOpšte\tSP Biologija\nDragana Šnjegota sa Dejvidom Atenborom\nNaša je cijenjena kolegica prva i jedina osoba iz BiH koja je učestvovala na međunarodnoj konferenciji u Kembridžu koja se bavi zaštitom biodiverziteta i menadžmenta prirodnih resursa, a održava se već pune dvije decenije.\nŠnjegota je na ovom stručno-naučnom skupu, koji je održan krajem marta uz učešće mladih naučnika iz oko 120 zemalja, imala privilegiju da predstavi svoj projekat koji ima za cilj kreiranje plana zaštite sivog vuka kao nezaštićene lovne divljači na području BiH. VIŠE na Glasu Srpske….\nJU "Poljoprivredna škola"\nJavna odbrana\t17/07/2020\nZaposleni – mjerenje temperature\t14/07/2020\nFinansijska pomoć studentima – MNRVOID\t13/07/2020\nArhive Izaberi mesec jul 2020 (8) jun 2020 (17) maj 2020 (20) april 2020 (8) mart 2020 (17) februar 2020 (6) januar 2020 (13) decembar 2019 (15) novembar 2019 (19) oktobar 2019 (18) septembar 2019 (18) avgust 2019 (7) jul 2019 (15) jun 2019 (16) maj 2019 (24) april 2019 (21) mart 2019 (17) februar 2019 (12) januar 2019 (4) decembar 2018 (7) novembar 2018 (16) oktobar 2018 (10) septembar 2018 (18) avgust 2018 (1) jul 2018 (10) jun 2018 (11) maj 2018 (15) april 2018 (12) mart 2018 (9) februar 2018 (28) januar 2018 (16) decembar 2017 (17) novembar 2017 (12) oktobar 2017 (21) septembar 2017 (30) avgust 2017 (5) jul 2017 (12) jun 2017 (30) maj 2017 (23) april 2017 (50) mart 2017 (29) februar 2017 (9) januar 2017 (10) decembar 2016 (29) novembar 2016 (40) oktobar 2016 (28) septembar 2016 (18) avgust 2016 (2)


Zvezda šampion po dugovanjima\n26/02/2015 | 21:47\nFudbalski klub Crvena zvezda ubedljivo je najveći poreski dužnik, sa obavezama od preko 468 miliona dinara, pokazuju podaci Poreske uprave.\nPoreska uprava na svom sajtu objavila je spisak najvećih dužnika zaključno sa 31. decembrom 2014. godine, a na njemu su crveno-beli na 19. mestu sa dugom od 468,502.510 dinara, odnosno oko 3,85 miliona evra.\nNajveći rival crveno-belih, Partizan, nalazi se na "dalekom" 54. mestu ove neslavne liste, sa dugom od 191,865,028 dinara (oko 1,58 miliona evra).\n>>>>`Dug ne ugrožava opstanak crno-belih`\nKad se pogleda ceo prezentovani spisak do 407 "pravnih lica", na njemu je 12 sportskih kolektiva, od toga 11 fudbalskih klubova i samo jedan košarkaški, Radnički iz Kragujevca.\nCrvena zvezda duguje blizu četiri miliona evra. Predsednik Svetozar Mijailović je na Skupštini u decembru rekao, a generalni direktor Zvezedan Terzić potvrdio u januaru da je klub reprogramirao poreski dug i da svakog meseca mora da plati 110.000 evra duga.\nIzmeđu crveno-belih i crno-belih nalazi se Smederevo sa preko dva miliona evra duga, a videće se kako će država naplatiti milion evra od ugašenog Hajduka iz Kule. U velikim problemima su Borac iz Čačka, Obilić, OFK Beograd, kao i KK Radnički, ali zbog ranga u kome igraju svakako će najteže dugovanja isplatiti Zemun, Mladi radnik i Radnički iz Sombora.\nDugovi sportskih klubova u dinarima:\n19. FK C. Zvezda 468.502.510\n40. FK Smederevo 283.094.750\n54. FK Partizan 191.865.028\n72. FK Hajduk Kula 153.082.856\n88. FK Borač Čačak 117.996.338\n123. FK Obilić 90.295.781\n130. OFK Beograd 86.128.848\n164. KK Radnički Kg 68.268.466\n166. FK Zemun 66.374.736\n217. FK Mladi radnik 46.457.791\n309. FK Radnički Sombor 30.188.806\n357. FK Novi Pazar 23.927.991\nOrganizacija sportskih ribolovaca "Južna Morava 2" duguje na ime poreza 46.288.253 dinara.\ndug/fudbal/partizan/porez/sport/sport i biznis/zvezda\nVlada CG negirala selidbu Montenegro Airlinesa u Beograd


Vila Luiza | Olympic beach apartmani letovanje 2022 | Club Paradiso\nVila Luiza je vila novijeg datuma i nalazi se na svega 150m od plaže, u drugoj ulici. Raspolaže 1/2, 1/3 i 1/4 studijima i 1/4 i 1/5 apartmanima.\nSve smeštajne jedinice su opremljeni čajnom kuhinjom sa osnovnim posuđem, rešoom sa dve ringle, kupatilom, prostranim terasama, TV i klima uređajem. Upotreba klima uređaja je uključena u cenu od 01.07.2019 do 31.08.2019. god, u ostalim terminima se upotreba doplaćuje 5 €/ dan.\nVila ima posebnu prostoriju za odlaganje prtljaga prilikom smene. Posteljina i peškiri se menjaju na 5 dana. Preporuka za porodice sa decom svih uzrasta, kao i omladinu.\nGPS koordinate ovog objekta su: 40.240019, 22.585901.\nLUIZA studio studio studio apartman apartman\n10 03.06 13.06 ✔ 0 119* 0 99* 0 89* 0 95* 0 85*\n10 13.06 23.06 ✔ 0 139* 0 119* 0 109* 0 119* 0 99*\n10 23.06 03.07 ✔ 0 159 0 139 0 119 0 129 0 119\n10 03.07 13.07 ✔ 0 189 0 159 0 139 0 149 0 129\n10 13.07 23.07 ✔ 0 219 0 189 0 159 0 169 0 149\n10 23.07 02.08 ✔ 0 249 0 199 0 169 0 189 0 169\n10 02.08 12.08 ✔ 0 249 0 199 0 169 0 189 0 169\n10 12.08 22.08 ✔ 0 249 0 199 0 169 0 189 0 169\n10 22.08 01.09 ✔ 0 209 0 179 0 149 0 159 0 139\n10 01.09 11.09 ✔ 0 169* 0 139* 0 119* 0 129* 0 115*\n10 11.09 21.09 ✔ 0 139* 0 109* 0 95* 0 99* 0 89*\n10 21.09 01.10 ✔ 0 95* 0 79* 0 69* 0 79* 0 65*


Lazović: Zaključci NSRS su prva ili druga stepenica na koju je Milorad zakoračio – Vijesti Online\nLazović: Zaključci NSRS su prva ili druga stepenica na koju je Milorad zakoračio\nby Vijesti Online 17/12/2021, 11:40 1.9k Views\nOvo što trenutno živimo je vrhunac krize koja, u nekom latentnom stanju, traje od 1996. godine, naglašava na početku razgovra o aktuelnim političkim prilikama Miro Lazović, predsjednik Foruma parlamenataraca BiH 1990. Ovo što se dešava u posljednjim mjesecima, ujedno, nagovještava da BiH ulazi u svoje konačno političko rješenje koje će joj odrediti budućnost, ističe on.\n“Danas se biju bitke o tome da li će BiH postati građanska država, karakteristična za EU, ili ćemo ostati zacementirani u nekim etničkim politikama, zbog kojih će Bosanci i Hercegovci još više napuštati zemlju jer ne žele da žive u etničkim kavezima”, naveo je Lazović za .\n“Velike svjetske sile poput SAD i Velike Britanije, ušle su na ovaj prostor u proteklih nekoliko mjeseci jer su postale svjesne da je prepušten ruskom uticaju. Prepušten je Vučiću na način da, zajedno sa Putinom, koristi Milorada Dodika za realizaciju svojih ciljeva”, naglašava Lazović.\n“Za mene je ta skupština nagovještaj secesije RS od BiH – to je prva ili druga stepenica na koju je Milorad zakoračio. Ako ne bude adekvatnog odgovora od međunarodne zajednice i Tužilaštva BiH, onda će Milorad Dodik ići dalje na stepenicama, na način da dovede BiH do svršenog čina. On se ponaša kao jedan kockar koji ide na sve ili ništa”, rekao je Lazović, te dodao da bi Christian Schmidt morao vršiti pritisak na Tužilaštvo BiH da se problem riješi.\n“Tužilaštvo BiH je već do sad moralo formirati predmet kako bi razmotrili da li su zaključci NSRS napad na ustavni poredak BiH. Schmidt mudro šuti dok se vrijeđanja OHR nastavljaju, već dva puta im nisu dali da prisustvuju sjednici NSRS”, naglašava sagovornik .\n“Pri tom mislim da u Sarajevu stranke koje su za BiH ne budu razjedinjene, da gledaju kako će realizirati određene političke poene, rušeći jedni druge, dok nam država curi ispod prstiju. Morat će se homogenizirati politički bosansko-hercegovački faktor, uz pomoć međunarodne zajednice, a za odbranu interesa BiH”, rekao je Lazović u programu .


"Hakujmo online nasilje" - Prijavi se za treći hakaton za društvene promjene UNICEF laboratorije inovacija za mlade - Digitalizuj.Me\n“Hakujmo online nasilje” – Prijavi se za treći hakaton za društvene promjene UNICEF laboratorije inovacija za mlade\nHome » Novosti » “Hakujmo online nasilje” – Prijavi se za treći hakaton za društvene promjene UNICEF laboratorije inovacija za mlade\nPosted By Jovana Biga on Jan 25, 2019 | 0 comments\nUNICEF laboratorija inovacija za mlade “Kreaktivator”, treću godinu za redom organizuje hakaton za društvene promjene, priliku da u 24 časa pokažete svoje programersko i dizajnersko umijeće i učinite nešto dobro za svoju zajednicu. Tema ovogodišnjeg Hakatona je nasilje na internetu, odnosno online nasilje ili cyberbullying.\nTražimo tehnička rješenja u vidu aplikacije, sajta, edukativnog modula, edukativne igre i slično. Ono što je zajedničko za sve Hakatone su fantastična inspiracija, energija, kombinacija upornosti i kreativnosti, što skupa omogućava učesnicima da za kratko vrijeme postignu nevjerovatne rezultate.\nZa hakaton se mogu prijaviti mladi koji imaju između 15 i 29 godina i dolaze iz neke od opština u Crnoj Gori. Za hakaton se prijavljujete u timovima, koji imaju najmanje dva, a najviše pet članova. Prijava je vrlo jednostavna i nalazi se na sajtu Kreaktivatora, a možete se prijaviti najkasnije do nedelje, 03. februara 2019. godine. Sve što je potrebno da uradite je da nabrojite članove svoga tima, napišete zašto bi baš vaš tim trebalo da bude odabran za ovaj Hakaton. Osnovni kriterijum za odabir i ocjenjivanje ponuđenih rješenja će biti u kojoj mjeri ona rješavaju problem koji je postavljen kao tema Hakatona. Pored toga, u obzir će biti uzeti izvodljivost, održivost, potencijal za društvenu promjenu i vremenski okvir.\nNakon isteka roka za prijave, stručni žiri će ocijeniti kvalitet dospjelih prijava i odabrati najviše 10 timova kojima će se pružiti prilika da učestvuju u trećem Hakatonu koji organizuje Laboratorija inovacija za mlade “Kreaktivator”. Kontakt osoba iz svakog od odabranih timova će biti kontaktirana putem telefona, najkasnije do 05. februara 2019. godine, a nakon intervjua odabrani timovi će biti obavješteni o učešću na Hakatonu najkasnije do 06. februara 2019. godine.\nKako izgleda hakaton?\nHakaton će se održati 09. i 10. februara u prostorijama Omladinskog centra u Podgorici. Svi obroci će biti obezbijeđeni od strane organizatora, a veliki broj timova odluči i da prespava kod nas. Za spavanje nudimo stolove, stolice, kao i relativno udoban pod. Vreće za spavanje i slično ponesite sami.\nNakon dvodnevnog rada, uz pomoć mentora koji će vam pružiti pomoć u razvoju rješenja, timovi će imati po pet minuta za prezentaciju rješenja. Stručni žiri će nakon prezentacije svakom timu pojedinačno postaviti nekoliko pitanja, nakon čega će donijeti odluku o najboljem – kome će pripasti novčana nagrada (grant) za realizaciju rješenja.\nTim koji bude proglašen za pobjednika Hakatona, dobija novčanu nagradu u iznosu od 3.000€, koja će se isplaćivati u mjesečnim tranšama. Nakon svake tranše, obaviće se provjera segmenata rješenja koje je trebalo realizovati pomoću obavljene isplate.\nŠto je Kreaktivator?\nLaboratorija inovacija za mlade Kreaktivator je inicijativa nastala pod okriljem Unicef Montenegro, finansirana od strane ING-a i podržana od Ministarstva prosvjete Crne Gore, a implementirana od strane DigitalizujMe. Ima za cilj da doprinese kreiranju okruženja koje će osnažiti i motivisati mlade ljude da koriste postojeće i stvaraju nove prilike kako za lični, tako i za rast i razvoj društva.


Pravila o zaštiti privatnosti – Koimala Hotel, zvanični veb sajt | Hoteli u gradu Maamigili\nKako bi vam pružio najbolje moguće iskustvo, objekat Koimala Hotel koristi svoje kolačiće i kolačiće treće strane na svom veb sajtu u tehničke, analitičke i marketinške svrhe. Nastavkom pretrage na našem veb sajtu, pristajete na naše korišćenje kolačića. Molimo vas da pogledate naše Obaveštenje o kolačićima za više informacija.\nOva Izjava o zaštiti privatnosti se odnosi na veb sajt www.koimalamaldives.com koji je u vlasništvu i kojim upravlja objekat Koimala Hotel. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.koimalamaldives.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na koimalahotels@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na koimalahotels@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na koimalahotels@gmail.com . Takođe, svoja pitanja i nedoumice možete da uputite lokalnim organima za zaštitu podataka.


AŽC na drugoj sednici Radne grupe NKEU za Poglavlje 23 - Autonomni ženski centar\nAŽC na drugoj sednici Radne grupe NKEU za Poglavlje 23\nPovodom prvog nacrta revidiranog Akcionog plana za Poglavlje 23, Autonomni ženski centar je učestvovao na sednici (19.4.2019.) čiji je cilj bio da se daju komentari na deo Akcionog plana koji se odnose na osnovna prava. Komentare u vezi sa načelom nediskriminacije i položajem ranjivih grupa obrazlagala je Tanja Ignjatović. Nakon rasprave, upućeni su zahtevi Vladi Republike Srbije, Ministartvu pravde i Narodnoj skupštini Republike Srbije.\nU ime Radne grupe NKEU za Poglavlje 23, sednicu je otvorio Milan Antonijević, a uvodna izlaganja su imali Čedomir Backović, pomoćnik ministra u Sektoru za evroske integracije i međunarodne projkete, kao i poverenica za zaštitu ravnopravnosti, Brankica Janković. Glavne komentare iz oblasti osnovnih prava, pored predstavnice Autonomnog ženskog centra, prezentovale su Maja Stojanović u ime Međusektorske grupa za slobodu izražavanja i medije i Katarina Golubović iz YUCOM-a, u vezi sa položajem nezavisnih institucija.\nRadna grupa NKEU za Poglavlje 23 pozdravila je odluku Ministarstva pravde da prihvati veliki deo preporuka iz oblasti osnovnih prava koje su poslale članice Radne grupe. Nakon konstruktivne rasprave, upućeni su sledeći zahtevi Vladi Republike Srbije, Ministarstvu pravde i Narodnoj skupštini Republike Srbije:\nSprovesti proces izbora Poverenika za slobodan pristup informacijama od javnog značaja i zaštitu podataka o ličnosti, zamenika poverenika, kao i proces izbora zamenika Zaštitnika građana u skladu sa zahtevima koje je ranije iznelo civilno društvo, kako bi kandidati ispunjavali uslove nezavisnosti i integriteta;\nDetaljni zaključci i preporuke sa sednice biće dostupni po izradi izveštaja.


Karlo Bulić biografija - Samo lepa sećanja\nKarlo Bulić biografija\nPosted by Secanja | Ko je ko, Pozorište\nRodjen je u Trstu 1910.godine, kao četvrto dete u porodici tršćanskog trgovca vinom Mate Bulića, rodom iz Poljica u Dalmaciji. U vreme Prvog svetskog rata, 1918.godine, ostao je bez oca, koji je stradao na brodu koji je torpedovan i potopljen.\nKarlo je završio srpsku narodnu osnovnu školu u Trstu koja je radila u sklopu tršćanske pravoslavne crkve. Išao je u italijansku srednju školu, a zbog učestvovanja u antifašističkim demonstracijama, bio je izbačen pre mature. Nešto kasnije, porodica je proterana iz Italije.\nKarlo je pokušavao da nastavi školovanje u Beogradu i Sarajevu (u pilotskoj školi), i na kraju je došao u Zagreb da studira slikarstvo. Tada je počeo da se bavi glumom, gotovo slučajno. Sredinom tridesetih godina, kao član putujuće glumačke trupe “Talija”, pekao je glumački zanat, igrajuči najrazličitije uloge.\nMonolog doktora Luigia - Naše Malo misto\nNaše malo misto-zaljubljeni Servantes.avi\nDotur Luigi : ''Tebi su važni tvoji minuti, meni moji punti!''\nMalo Misto - Fritule\nNase malo misto - E13 - Luigi i Bepina 1/2\nNase malo misto - E13 - Luigi i Bepina 2/2\nNase malo misto - E13 - Luigi i Bepina u knjizari\nU vreme Drugog svetskog rata i najpre je bio rezervista Kraljevske vojske, a potom u partizanima. Posle rata igrao je u HNK u Splitu, a 1947. godine, na poziv Bojana Stupice, stiže u Beograd u tek osnovano Jugoslovensko dramsko pozorište (JDP). Prva uloga u JDP-u bila je na dan otvaranja, u Cankarevom “Kralju Betajnove” koji je režirao Bojan Stupica. Sledila je uloga Dunda Maroja, koju mu je prepustio kolega Salko Repak, smatrajući ga boljim glumcem od sebe. U to vreme igrao je i u “Ribarskim svađama”, “Kralju Liru”, “Ledi”, “Braći Karamazovima”, “Don Karlosu”…\nBio je počasni član JDPa, u kome je ostao do penzionisanja 1971.godine. Osim glumom, bavio se i slikarstvom, svojom nesuđenom profesijom po dolasku u Zagreb. Bio je slikar maski mnogih pozorišnih predstava, a predavao je masku i šminku na Akademiji za pozorište, film, radio i televiziju u Beogradu od 1949-1962.godine.\nSnimio je i trinaest filmova, od kojih ćemo spomenuti samo neke: «Goli čovik» i «Lito Vilovito» Obrada Gluščevića, «Bakonja Fra Brne» Fedora Hanžekovića, “Dan četrnaesti”, “Nebeski odred”, “Medaljon sa tri srca”….Svoju poslednju ulogu ostvario je 1980.godine na Dubrovačkim letnjim igrama. Bila je to uloga biskupa u Marinkovićevoj «Gloriji» koju je režirao Georgij Paro.\nŠiroku popularnost Karlo Bulić je stekao u poznim godinama, ulogom doktora Luidjija u seriji “Naše malo misto”. Miljenko Smoje je napisao odličnu priču o životu stanovnika malog ostrvskog mesta u periodu od 1936. do kraja šezdesetih godina. Po njoj je Danijel Marušić snimio nezaboravnu TV seriju 1969.godine. Serija je doživela veliku popularnost, i kasnije je snimljen i film “Servantes iz maloga mista”. Okupljena je ekipa vrsnih glumaca, pored Karla, igrali su i Asja Kisić (Bepina), Boris Dvornik (Roko), Zdravka Krstulović (Andja), Ivica Vidović (Servantes), i drugi…Bilo je u planu 33 epizode, ali je serija prekinuta zbog zabrane aktuelne vlasti, već posle trinaeste epizode. Uloga doktora Luidjija napravila je od Karla Bulića mega zvezdu, i čak je dobio i spomenik sa tim likom, u Tugarima kod Omiša. Karlu je to poistovećivanje vremenom zasmetalo: “Žao mi je što sam s Luidjijem ubio sebe. S novim se likovima trudim, pokušavam ubiti Luidjija kojeg bih se rado otarasio, smeta mi”.\nPosle ove serije, ostvario je niz manjih uloga u seriji “Kapelski kresovi” i filmovima “Operacija u 26 slika”, “Kiklop”, “Nedeljni ručak”, “Pejzaži u magli” i “Zadarski memento” (1984). Umro je u Beogradu 19.oktobra 1986.godine.\nLjuba Tadić glumac biografija\nBoris Dvornik biografija\nGavella Kazalište Zagreb


Vesti online / Scena / Šoubiznis / Severinina mama nije zadovoljna Igorom?\nA oni izgledaju kao da su prezadovoljni svojim izborom\n- Majka nagovara Severinu da ostavi Igora zbog razlike u godinama, ali i zato što on nema finansijsku stabilnost. Ona joj je rekla da Igor ne može da se oslanja na očeva primanja i da treba da nađe posao koji će mu donositi redovnu zaradu. Sa druge strane, Seve brani Igora tvrdeći da je pred njim uspešna karijera sportskog menadžera - kaže izvor blizak paru.\nU prilog ovoj priči je i Severinina izjava na društvenim mrežama.\n* Oglasio se i Kebin mali, ima nešto da kaže o Severini\n- Ako želite izbeći kritiku - ne recite ništa, ne radite ništa, budite ništa - napisala je Seve na Fejsbuku, dok je na Instagramu dodala:\n- Neću da mi život ispadne iz ruku, želim hodati, a ne da me vuku.\nKeba će ugostiti snajku\nZa razliku od Severinine majke, Igorov otac, Dragan Kojić Keba, podržava njihovu vezu.\n- Ponavljam, izbor srca mog sina je i moj izbor, i tu stavljam tačku - kazao je kratko za “Blic” Keba, a na pitanje da li to znači da im je dao blagoslov i za brak, nije želeo da odgovori. On će uskoro u Beogradu ugostiti Severinu, gde će ona snimiti novu pesmu.\nŠOUBIZNIS Oglasio se i Kebin mali, ima nešto da kaže o Severini\nŠOUBIZNIS "Pokazali" se Seve i Kebin mali


Zvizdić: Pucanj u BiH | MONDOBA\nDenis Zvizdic o napadu u sarajevskom naselju Rajlovac\nZvizdić: Pucanj u BiH 1 Podijeli Podijeli na facebook Podijeli na twitter Podijeli na viber Pošalji na mail\nPolitika 19.11.2015. / 08:28 08:31\nAutor SRNA 19.11.2015. / 08:28 08:31\nPredsjedavajući Savjeta ministara BiH Denis Zvizdić izjavio je sinoć nakon vanredne sjednice sa rukovodiocima policijskih agencija u BiH da je pucanj u vojnike Oružanih snaga BiH bio pucanj u državu BiH.\n"Nikome ne možemo dozvoliti nešto tako i to će sigurno biti sankcionisano", rekao je Zvizdić.\nZvizdić je dodao da će biti sačekan izvještaj tužilaštava BiH i Kantona Sarajevo, te će u toku dana biti jasniji motivi, razlozi i kvalifikacija događanja u Rajlovcu.\nOn je rekao da je podignut stepen bezbjednosti i unutar svih bezbjednosnih agencija, prenose federalni mediji.\n"Podigli smo stepen bezbjednosti u svim bezbjednosnim agencijama. Suština je poruke da je zaista u bilo kojoj državi svijeta nedopustivo da bilo ko iz bilo kojih razloga puca u uniformisanog policajca i vojnika, jer su oni predstavnici države. Stepen sigurnosti će biti povećan na najveći nivo. Nastaviće se borba u cilju onemogućavanja i sprečavanja ovakvih događaja", rekao je Zvizdić.\nSastanku su u Sarajevu, osim Zvizdića, prisustvovali zamjenici ministra odbrane BiH, ministar unutrašnjih poslova Federacije BiH Aljoša Čampara, komesar Ministarstva unutrašnjih poslova (MUP) Kantona Sarajevo Vahid Ćosić, te direktor Agencije za istrage i zaštitu (SIPA) BiH Perica Stanić.\nO svim bitnim aspektima obaviješten je i ministar bezbjednosti BiH Dragan Mektić koji se nalazi u Parizu, kao i ministar odbrane BiH Marina Pendeš, koja je u SAD.\nKomesar kantonalnog MUP-a Vahidin Ćosić rekao je nakon sjednice u zgradi Savjeta ministara BiH da se osumnjičeni za ubistvo vojnika ubio neposredno prije dolaska policije u kuću.\n"Dobili smo informacije gdje bi se počinilac mogao nalaziti. Tri lokacije bile su blokirane i neposredno prije dolaska policije čula se detonacija. Ulaskom u prostoriju, zatečeno je tijelo muške osobe koja je izvršila samoubistvo", naveo je Ćosić.\nPrema njegovim riječima, u kući, koja je na nekoliko spratova, na spratu na kojem je pronađeno tijelo osumnjičenog nije zatečen niko drugi.\n"Biće utvrđeni motivi i pravci policijskog djelovanja, a preduzimaju se sve konkretne mjere i radnje s ciljem rasvjetljavanja događaja", rekao je Ćosić.\nU napadu u sarajevskom naselju Rajlovac ubijeni su pripadnici Oružanih snaga BiH Armin (Murisa) Salkić i Nedeljko (Dušana) Radić.\nPrilikom napada osumnjičeni Enes Omeragić (34) je uzvikivao "Alahu ekber".\nDenis Zvizdić pucnjava vojska Sarajevo\n19.11.2015. / 10:24\nPucanj u BiH, pucanj u prazno


Blizanci – mesečni horoskop za oktobar 2013.\nHome » Mesečni horoskop » Blizanci – mesečni horoskop za oktobar 2013.\nBlizanci su spremni uvek na promenu, pa će biti tako i u ovom periodu. Ovo će biti dobar period za edukaciju i dodatno znanje koga vam nikad nije dovoljno. Posebno je naglašeno da ćete imati previše posla iako vam se sada čini da nećete imati toliko obaveza. Neke planete će vam doneti poteškoća u poslovanju Bićete, pomalo u strahu, spremni da se suočite sa promenama koje su povoljne za vas i koje život znače. Osobe u znaku Jarac, iako previše konvencionalne za jednog Blizanca, biće od pomoći i koristi, a postoji mogućnost i za dobru saradnju sa Ovnovima i Lavovima. Ovo je dobar period i za odlazak u inostranstvo. Jedan prijatelj može da vam bude i poslovni saradnik na tom putovanju.\nOvo je težak period za ljubav i odnos sa partnerom. Verovatno ćete završiti jednu dužu vezu koja je navodno ličila na pravu, ali nije bila to. Tajna veza nikako ne prija Blizancima i često se upliću u neke situacije iz kojih se izvlače jako teško. Za vas je najbolje da se opustite i odmorite tako da možete polako da skupite snagu za bolje sutra. Nikako ne treba da budete sa osobama koje su u kvadratnom aspektu sa vama. Strelac je uvek suprotnost koja vas privlači. To je izazov koji vam treba. Odlazak na putovanje sa partnerom uvek može da popravi raspoloženje. Slobodni Blizanci imaće jednu kratku, ali po utisku veoma snažnu ljubavnu aferu koju će jako teško moći da zaborave. Ali, vreme leči sve.\nPosebno treba obratiti pažnju na pritisak i na bubrege. Moguća je prehlada.


Danas se otvara Sajam etno hrane i pića – AGRO VESTI by agronews.rs\nHome agro danas Danas se otvara Sajam etno hrane i pića\nNov 22, 2017 | agro danas, Događaji, Hrana, Prehrambena industrija, Proizvodi, Srbija, Tržište, Vesti\t|\nMeđuzadružna saradnja zemalja regiona\nU okviru manifestacije održaće se i Konferencija o međuzadružnoj saradnji zemalja regiona u organizaciji Zadružnog saveza Srbije na kojoj će učestvovati i predstavnici srpskog Ministarstva poljoprivrede, zadružnih saveza zemalja regiona, FAO, EBRD i Ambasada Španije i Italije.\nU organizaciji Privredne komore Srbije predstaviće se proizvođači iz gotovo svih regiona Srbije, a takođe posebno će se predstaviti Zadružni Savez Srbije sa svojim članicama, zadrugari Zadružnog saveza Vojvodine, Zadružni savez Beograda, kao i zadruga Ravanjski sladun.\nKako se navodi u saopštenju Asocijacije poljoprivrednika, planirano je da eminentni stručnjaci govore o trenutnoj poziciji i perspektivama malih proizvođača tradicionalnih proizvoda, regulativama u oblasti proizvodnje i prometa tradicionalnih proizvoda sa poljoprivrednih gazdinstava, zaštiti prava korisnika oznaka geografskog porekla i nelojalnoj konkurenciji.\nGrad Beograd će predstaviti 18 izlagača, proizvođača, institucija i škola, a u organizaciji lokalnih samouprava nastupaju i proizvođači iz Svrljiga, Žagubice i Kučeva.\nTakođe, navodi se u saopštenju, biće prisutne i Turističke organizacije i asocijacije privrednika, Udruženja preduzetnika i fondovi za podršku razvoju poljoprivrede i drugi. Pokrovitelji Sajma etno hrane i pića su Ministarstvo poljorivrede, šumarstva i vodoprivrede Srbije i Grad Beograd.\nPoslovni i promotivni karakter\nSajam etno hrane i pića ima poslovni i promotivni karakter. Namenjen je pre svega distributerima, dobavljačima hotela i trgovinskih lanaca, vlasnicima restorana, trgovinskih radnji ili šefovima kuhinja, profesionalnim gastronomima, kupcima iz inostranstva i za te kategorije posetilaca ulaz na ovu manifestaciju je besplatan.\nManifestacija će biti otvorena od srede 22. novembra zaključno sa subotom, 25. novembra, prva tri dana od 10 do 19 časova, a u subotu radno vreme je od 10 do 17 časova.\nZa ostale zainteresovane građane ulaznica košta 250 dinara, za grupne posete 150 dinara dok je cena parkinga 100 dinara po satu.\nTags: asocijacija poljoprivrednikabeogradski sajamministarstvo poljoprivredeoriginal srbijaPoljoprivredasajam etno hrane i pićazadružni savez srbije


May 26, 2020, 02:08:58 am\nPages: 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302303304305306307308309310311312313314315316317318319320321322323324325326327328329330331332333334335336337338339340341342343344345346347348349350351352353354355356357358359360361362363364365366367368369370371372373374375376377378379380381382383384385386387388389390391392393394395396397398399400401402403404405406407408409410411412413414415416417418419420421422423424425426427428429430431432433434435436437438439440441442443444445446447448449450451452453454455456457458459460461462463464465466467468469470471472473474475476477478479480481482483484485486487488489490491492493494495496497498499500501502503504505506507508509510511512513514515516517518519520521522523524525526527528529530531532533534535536537538539540541542543544545546547548549550551552553554555556557558559560561562563564565566567568569570571572573574575576577578579580581582583584585586587588589590591592593594595596597598599600601602603604605606607608609610611612613614615616617618619620621622623624625626627628629630631632633634635636637638639640641642643644645646647648649650651652653654655656657658659660661662663664665666667668669670671672673674675676677678679680681682683684685686687688689690691692693694695696697698699700701702703704705706707708709710711712713714715 1 ... 643 644 645 646 647  649 650 651 652 653 ... 715 Go Down\nAuthor Topic: Građanski rat u Siriji (Read 1245281 times)\n« Reply #9705 on: October 09, 2019, 04:39:24 pm »\nŠest raketa ispaljeno je iz Sirije ma granicu sa turskom, prenosi Sputnjik.\nPrema navodima agencije Anadolu, rakete su ispaljenje iz Kamišila ka gradu Nisajbinu, centru granice sa Turskom.\n« Reply #9706 on: October 09, 2019, 04:40:30 pm »\nSta je Putin rekao Erdoganu pred početak akcije u Siriji\n"Turska ofanziva protiv sirijske kurdske milicije doneće mir i stabilnost u Siriju", rekao je Erdogan ruskom kolegi Vladimiru Putinu u telefonskom razgovoru.\nTokom tog razgovora predsednik je izjavio da će "predviđena operacija istočno od Eufrata doprineti miru i stabilnosti Sirije i olakšati put prema političkom rešenju", prema izvoru turskog predsedništva, prenosi Index.hr.\nPutin je pozvao Erdogana da "dobro promisli" pre pokretanja ofanzive na kurdske snage na severu Sirije, prema saopštenju Kremlja.\n"Putin je pozvao svoje turske partnere da dobro razmisle o situaciji i da ne unište zajedničke napore u rešenju sirijske krize", prema saopštenju objavljenom nakon telefonskog razgovora dvojice predsednika.\n« Reply #9707 on: October 09, 2019, 05:06:37 pm »\nTramp na Fejsbuku: Naš fokus na široj slici\n"Turske oružane snage, zajedno sa Sirijskom nacionalnom armijom, upravo su pokrenule operaciju “Izvor mira” protiv terorista PKK I takozvane Islamske države na severu Sirije.\nNaša misija je da sprečimo stvaranje terorističkog koridora preko naše južne granice i da donesemo mir tom području", napisao je Erdogan.\n"Ova operacija će neutralizovati pretnje terorizmom Turskoj i dovesti do uspostavljanja sigurne zone, olakšavajući povratak sirijskih izbeglica kućama.. Očuvaćemo teritorijalni integritet Sirije i osloboditi lokalno stanovništvo od terorista", naglasio je predsednik Turske.\nSkoro u isto vreme američki predsednik Donald Tramp, čija se vojska upravo povukla iz misije u Siriji i ostavile kurdske borce "na cedilu", objavio je na Fejsbuku da su "SAD u rat otišle pod netačnom premisom".\n« Reply #9708 on: October 09, 2019, 05:17:19 pm »\nSvetski zvaničnici oštro reaguju na turski napad na Siriju\nNakon odluke turskog predsednika da počne vojnu akciju Siriji, stižu reakcije zvaničnika iz celog sveta.\nEvropska unija je pozvala Tursku da obustavi napad na Siriju, rekavši da neće platiti nijednu stvorenu sigurnu zonu, prenosi AFP.\nAFP navodi da je i Nemačka je upozorila Tursku da rizikuje sa ponovnim oživljavanjem Islamske države. Napad je osudila i Francuska.\nSekretarka za evropske poslove Francuske Ameli de Monšalen izjavila je da su Francuska, Velika Britanija i Nemačka pozvale na održavanje sednice Saveta bezbednosti Ujedinjenih nacija povodom turske ofanzive na severu Sirije.\nMonšalenova je rekla da te tri zemlje finalizuju zajedničku izjavu u kojoj "snažno osuđuju" tursku ofanzivu, ali da još nije dogovoreno posebno saopštenje EU jer se neke zemlje još nisu uključile, preneo je Rojters.\nAmerički senator Lindzi Gram obećao je da će se Kongres potruditi da „Erdogan platiti visoku cenu“.\nPredsednik Evropske komisije Žan-Klod Junker pozivao je Tursku da zaustavi svoju vojnu operaciju na severu Sirije i upozorio da EU neće platiti za pomoć Ankari u uspostavljanju bilo kakve bezbednosne zone u Siriji.\nIako priznaje da Turska ima bezbednosnih problema na svojoj granici sa Sirijom, Junker je rekao da "ako turski plan uključuje stvaranje takozvane sigurne zone, nemojte očekivati da Evropska unija plati ni za šta od toga".\nEU plaća šest milijardi evra Turskoj da bi se "izborila" sa gotovo četiri miliona sirijskih izbeglica u zamenu za njihovo zaustavljanje u kretanju ka Evropi, navela je agencija i dodala da Ankara traži još novca jer je zabrinuta da bi uskoro na hiljade Sirijaca moglo da pređe granicu sa Turskom.\n« Reply #9709 on: October 09, 2019, 05:21:34 pm »\nPrvi snimci turskih ratnih dejstava: Padaju bombe, vijori se dim, ljudi beže\nSvetski i lokalni mediji ubrzano donose prve snimke i fotografije ratnih dejstava turskih snaga na severu Sirije.\nVojska te zemlje, naime, otpočela je operaciju "Izvor mira" sa ciljem da, kako kažu, "unište terorističku pretnju i uspostave bezbednu u slobodnu zonu u tom regionu".\nTurski CNN na svom nalogu na Tviteru prikazuje prve fotografije pogođenih ciljeva.\nIstovremeno, Juronjuz je objavio snimak turskih aviona koji iz baza u toj zemlji poleću prema tursko-sirijskoj granici.\nNa slikama i snimcima vide se, kako se tvrdi, i kolone kurdskih izbeglica koje ubrzano napuštaju zonu napada turskih snaga.\n« Last Edit: October 10, 2019, 07:50:13 am by Dreadnought » Logged\n« Reply #9710 on: October 09, 2019, 05:52:40 pm »\nsirija2.jpg (28.28 KB. 630x413 - viewed 10 times.)\nsirija1.jpg (29.31 KB. 630x420 - viewed 12 times.)\n« Reply #9711 on: October 09, 2019, 06:00:53 pm »\nTo je saopštio Centar za koordinaciju vojnih operacija Sirijskih demokratskih snaga, prenosi Sputnjik.\nPrema navodima predstavnika kurdskih snaga, Turska je napala i gradove Darbasija, Malikija, Kamišli u provinciji Hasaka, kao i gradove Tel Abjad i Ajn Isa u Raki.\nPored toga, dodaju Kurdi, napad je izveden i na dalekovode i na vodovodnu stanicu koja pijaćom vodom snabdeva grad Hasaku.\n« Reply #9712 on: October 09, 2019, 06:02:16 pm »\nOperacija "Izvor mira" u deset tačaka\nTurska je otpočela vojnu operaciju na severu Sirije koja nosi naziv "Izvor mira".\nCilj te operacije je, prema rečima predsednika Turske Redžepa Tajipa Erdogana, da "turske oružane snage unište teroristički koridor koji se pokušava uspostaviti na južnoj granici Turske i donese mir u region".\nNa društvenim mrežama i nalozima brojnih turskih zvaničnika ubrzano se širi i "objašnjenje" akcije "Izvor mira".\nKako se navodi, osnovanost ove operacije može se objasniti u deset tačaka:\n1. Zaštita granice od terorističkih grupa\n2. Sprečavanje formiranja "terorističkog koridora" poz izgovorom "energetskog koridora"\n3. Borba protiv terorističkih napada na teritoriju Turske\n4. Sprečavanje da kurdske snage poremete demokratske strukture u regionu\n5. Zaštita teritorijalnog integriteta Sirije\n6. Selidba sirijskih izbeglica u oblasti oslobođene terorističkih pretnji\n7. Uništavanje prisustva svih terorističkih oganizacija u regionu\n8. Kurdi podržavaju burbu Turske protiv PKK\n9. Uništavanje trgovine drogom koju sprovodi PKK\n10. Sprečavanje terorističkih organizacija da koriste i radikalizuju decu\n« Reply #9713 on: October 09, 2019, 06:13:37 pm »\nТурска користи гужву и договор са САД и Русијом. САД су напустиле Курде а Русија их још није прихватила јер јој још ништа нису обећали а и није јој у интересу да се јавно супроставља Турској.... Сиријска влада ће се формално противити овоме, али из потаје сеири над судбином Курда.\n« Reply #9714 on: October 09, 2019, 07:37:47 pm »\nQuote from: Dreadnought on October 09, 2019, 06:02:16 pm\nSve što Erdogan kaže su političke floskule.\nSvakome ko imalo prati situaciju, jasno je da Turska koristi gužvu (vakum na terenu) da bi uništila kurde, odnosno njihov vojni potencijal!\n« Reply #9715 on: October 09, 2019, 10:19:07 pm »\nKolone Kurda beže! Turska počela bombardovanje Sirije\nNajmanje 11 osoba je stradalo, od čega osam civila, u turskim vazdušnim napadima na severu Sirije, prenela je agencija AFP.\nSirijska opservatorija za ljudska prava, sa druge strane, saopštila je da poginulo osam osoba, ukljucujući dva hrišćanska Asirca u gradu Kamišli, jedan bračni par sa detetom muškarca blizu grada Tal Abiad. Kako prenosi AP, stradalo je i jedno dete u selu zapadno od Kamišlija, kao i jedan muškarac u Ras al Ajnu. Prema poslednjim informacijama, turska vojska je ušla u Sirijski grad Tel Abjad, gde se sukobila sa pripadnicima SDF.\nNakon turskog napada, prema navodima agencije Anadolu, Kurdi su ispalili šest raketa iz Kamišila ka gradu Nisajbinu, centru granice sa Turskom, kao odgovor turskim snagama. Kako prenosi "Si-En-En", turska artiljerija granatirala je područja u blizini brane Buzra u Deriku, koja snabdeva vodom stotine hiljada civila na severu Sirije. Granate su pogodile i civilne domove u selu Sikarkah, u istočnom Kamišliju, objavio je SDF na Tviteru. Prema navodima predstavnika kurdskih snaga, Turska je napala i gradove Darbasija, Malikija, Tel Abjad i Ajn Isa u Raki.\nSvetski i lokalni mediji objavili su prve slike i snimke sa mesta gde je počela turska vojna operacija u Siriji. Kako prenosi "Si-En-En, na severu Sirije nastao je saobraćajni kolaps, jer su putevi puni kolona ljudi koji pokušavaju da pobegnu od turskog bombardovanja.\n"Ovaj svet, koji je ostavio naš narod pred varvarskim napadom, gde smo pogrešili kada smo se za njega borili protiv ISIS-a?", napisao je na Tviteru portparol vojnog saveta Manbij Šervan Derviš. Stanovnici u panici beže iz svojih domova. Ulice su zakrčene, ljudi pokušavaju da pobegnu na sve moguće načine. Gusti dim se nadvio nad teritorijom. Turski predsednik Redžep Tajip Erdogan je ranije danas rekao da je turska vojna operacija na severoistoku Sirije upravo počela.\n"Turske oružane snage su zajedno sa Sirijskom nacionalnom armijom (pobunjenici koje podržava Turska, prim.prev.) pokrenule operaciju protiv PKK/YPG i ISIS terorističkih organizacija na severoistoku Sirije. Naš cilj je da se uništi koridor koji teroristi pokušavaju da uspostave na našoj južnoj granici i da usposatvimo mir u regionu", napisao je Erdogan na Tviteru. Mediji, inače, prenose da su, uporedo sa turskim, napad otpočele i kurdske snage.\nTurski CNN na svom Tviter nalogu prikazuje prve fotografije pogođenih ciljeva. Istovremeno, "Juronjuz" je objavio snimak turskih aviona koji iz baza u toj zemlji poleću u pravcu tursko-sirijske granice. Na slikama i snimcima vide se i kolone kurdskih izbeglica koje ubrzano napuštaju zonu napada turskih snaga. Turska vojska pristupila je kopnenoj fazi vojne operacije u Siriji, saopštilo je Ministarstvo odbrane Turske.\nNaša vojska je zajedno sa pripadnicima Slobodne sirijske armije pokrenula kopnenu fazu operacije Izvor mira, navodi se u saopštenju. Prethodno je ovu inforamciju prenela agencija "RIA Novosti", pozivajući se na navode očevidaca.\nBrisel pozvao na prekid vojnih operacija\nEU traži od Turske da prekine vojnu operaciju na severu Sirije i odbacuje bilo kakve planove Ankare za uspostavljanje bezbednosne zone za izbeglice jer tamo neće pružati nikakvu pomoć.\n"EU poziva Tursku da prekine sa jednostranom vojnom akcijom. Malo je verovatno da će takozvana bezbednosna zona na severoistoku Turske zadovoljiti međunarodne kriterijume za povratak izbeglih", navodi se u zajedničkom saopštenju EU. U saopštenju se ističe da EU neće pružati pomoć i stabilizaciju u oblastima, gde su ignorisana prava lokalnog stanovništva.\nHumanitarne organizacije zabrinute za civile\nMeđunarodni komitet za spasavanje (IRC) i Međunarodni komitet Crvenog krsta (ICRC) saopštili su da su zabrinuti za živote desetina hiljada ljudi na severoistoku Sirije. Više od 100.000 ljudi trenutno boravi u kampovima ili pritvoru u Hasaki, Raki i Deir Ezoru.\n"Humanitarni prostor treba sačuvati kako bi ljudi mogli da dobiju pomoć koja im je potrebna. Duboko smo zabrinuti za živote dva miliona civila na severoistoku Sirije koji su već preživeli brutalnost ISIS-a i višestruka raseljavanja. Vojna ofanziva mogla bi da raseli 300.000 ljudi i poremeti humanitarne službe koje spasavaju ugrožene", rekao je Fabrisio Karboni, direktor ICRC-a za Bliski Istok u Ženevi.\nFrancuska, Britanija i Nemačka pozvale na održavanje sednice Saveta bezbednosti UN\nSekretarka za evropske poslove Francuske Ameli de Monšalen izjavila je danas da su Francuska, Velika Britanija i Nemačka pozvale na održavanje sednice Saveta bezbednosti Ujedinjenih nacija povodom turske ofanzive na severu Sirije.\nOn je rekao da je Turska obavestila NATO o operaciji koja se odvija na severu Sirije i dodao da je "važno izbegavati akcije koje mogu dodatno da destabilizuju region, da povećaju tenzije i da izazovu još ljudske patnje", preneo je AP. Stoltenberg je istakao da Turska treba da se ponaša "uzdržano" i da svaka akcija treba da bude "proporcionalna".\nOglasio se Tramp: Napad Turske na Siriju je loša ideja\nAmerički predsednik Donald Tramp izjavio je da SAD ne podržavaju napad Turske na Siriju i operaciju na Bliskom Istoku nazvao lošom idejom.\n- Jutros je Turska, članica NATO-a, napala Siriju. Sjedinjene Države ne podržavaju ovaj napad i stavile su do znanja Turskoj da je ova operacija loša ideja. Američkih vojnika u tom području nema. Od prvog dana kada sam ušao u politiku, jasno sam rekao da ne želim beskrajne, besmislene ratove, naročito one koji nemaju korist za Sjedinjene Države - navodi se u Trampovom saopštenju, koji prenosi "Si-En-En". On je dodao da Vašington očekuje da se Turska pridržava svojih obaveza i da će budno pratitit nastavak dešavanja u Siriji.\n- Turska se obavezala da će zaštititi civile, verske manjine, uključujući hrišćne, i osigurati da se humanitarna kriza ne dogodi. Pored toga, Turska sada mora da osigura da svi borci ISIS-a koji budu zatvoreni, ostanu u zatvoru i da ISIS ne bude rekonstruisan ni na koji način ili oblik - poručio je Tramp. Ranije danas, turska vojska otpočela je bombardovanje u Siriji. Sirijske demokratske snage (SDF) koje predvode Kurdi saopštile su da su u operaciji ubijena dva civila, a dva ranjena.\nNajveći narod bez države - Ima ih 30 miliona, a sada su ostavljeni na milost i nemilost Erdoganovoj vojnoj mašineriji\nJovana Radovanović 09.10.2019.\n"Nema prijatelja osim planina" - čini se da vesti o kojima proteklih dana bruje svetski mediji potvrđuju ovu staru kurdsku izreku. Amerika je odlučila da povuče svoje vojne trupe sa severa Sirije i ostavi svoje dojučerašnje saveznike Kurde na milost i nemilost nadmoćnoj turskoj vojnoj mašineriji.\nPre samo pet godina svet je sa strepnjom gledao kako sirijski i irački gradovi padaju u ruke ekstremističke Islamske države. Velike sile bile su zatečene, a neke su se držale po strani zbog svojih geopolitičkih interesa. Jedina snaga koja se odmah suprotstavila novoj opasnosti bila je kurdska vojska. Iako malobrojniji i slabije naoružani, oni su uspeli da uspore napad islamista, a svet je tada slavio "spartanski pohod" njihovih hrabrih ratnika.\nProblemi za Kurde počeli su istog trenutka kada je je ratni deo priče u borbi protiv Islamske države priveden kraju. Međunarodnim silama oni više nisu bili potrebni, dok su zemlje poput Turske, Iraka i Irana strahovale da bi politički ojačani Kurdi nakon rata mogli da ostvare svoja prava i interese. Turske planove o ofanzivi na kurdski sever Sirije Amerika je poslednjih godina uglavnom ravnodušno posmatrala, a onda je i zvanično rešila da se skloni s puta. Preplašeni Kurdi danas su dočekali novi napad, poslednji u nizu nakon decenija masakara, progona i represija vršenih nad "najvećim narodom bez zemlje".\nIstorijski nomadi Kurdi raštrkali su se širom planinskih predela Sirije, Iraka, Irana, Turske i Jermenije. Jedan su od starosedelačkih naroda mesopotamijskih visoravni u ovoj oblasti. Kurdima, čiji se broj procenjuje na oko 30 miliona, zajednička je rasa, kultura i jezik, ali oni nikada nisu imali svoju državu. Kada je Osmansko carstvo poraženo u Prvom svetskom ratu, pobedničke zapadne sile iscrtale su kurdsku državu, poznatu kao Kurdistan, ali ona nikada nije formirana.\nOd tada se Kurdi bore za svoju autonomiju, nezavisnost i obećanu državu, a zauzvrat su postali predmet represije zemalja na čijim teritorijama žive. Svaki njihov pokušaj da ostvare san o svojoj teritoriji proteklih 80 godina bio je brutalno ugušen. U Iraku je Sadam Husein pokušao da eliminiše Kurde, a najozloglašeniji napad na njih izveo je hemijskim oružjem u gradu Halabdža 1988. godine. U Turskoj, Radnička partija Kurdistana (PKK) se već tri decenije bori sa vladom.\nU Siriji oko 300.000 Kurda je bilo bez državljanstva i zabranjeno im je korišćenje sopstvenog jezika i kulture. Danas u ovoj državi Kurdi uglavnom vladaju sobom od kada je Bašar al Asad povukao većinu svojih snaga iz njihovih regiona 2012. godine. Te teritorije imaju dosta nafte i poljoprivrednih dobara. Danas kurdski prostori predstavljaju najstabilnije i najbolje vođene teritorije u ovom delu sveta, uprkos duboko ukorenjenoj korupciji.\nU prvim borbenim redovima protiv islamista\nKurdi su bili američki saveznici protiv Islamske države od 2015. godine. Te godine formirane su Sirijske demokratske snage (SDF), paravojne snage sastavljene od različitih etničkih grupa čiju su većinu činili Kurdi. Prema pisanju "Gardijana", početkom 2015. godine Islamska država je "gazila" preko vojski Bliskog istoka i pretila Zapadu i tada se Amerika obratila Kurdima za pomoć.\nNekoliko meseci ranije, Islamska država je napala enklavu oko severnog sirijskog grada Kobanea, prisilivši desetine hiljada ljudi da pobegnu preko obližnje turske granice. Turska je tada odbila da napadne položaje islamista, niti je dozvolila turskim Kurdima da pređu granicu i pomognu sirijskim. U januaru 2015. godine, u borbi u kojoj je poginulo 1.600 ljudi, kurdske snage su povratile kontrolu nad Kobenom.\nPod zastavom SDF-a Kurdi su, uz pomoć vazdušnih napada saveznika predvođenih Amerikom, oterali borce Islamske države iz više desetina hiljada kvadratnih kilometara teritorije na severoistoku Sirije i uspostavili kontrolu nad velikim delom granice sa Turskom. U oktobru 2017. godine, Kurdi su napredovali jugoistočno prema provinciji Dair al Zor, poslednjem uporištu islamista u Siriji. Grad Baghus, poslednja teritorija koju je Islamska država kontrolisala u Siriji, pao je u ruke SDF-a u martu ove godine. Kurdi, koji su ostavljeni da se nose sa hiljadama islamista zarobljenih tokom poslednje dve godine borbe, sada su dočekali invaziju Turske koja želi da uspostavi sigurnu zonu unutar severa Sirije u koju će vratiti dva miliona sirijskih izbeglica. Takođe, sirijska vlada koju podržava Rusija želi da povrati kontrolu nad celom svojom teritorijom.\nPretnja za Tursku\nVišedecenijsko neprijateljstvo između Turske i Kurda ima duboke korene i često je dovodilo do krvoprolića. Kao odgovor na ustanke dvadesetih i tridesetih godina prošlog veka, kurdska imena i nošnje bili su zabranjeni, upotreba jezika ograničena. Čak je i zabranjen kurdski etnički identitet, a taj narod je označen kao "planinski Turci".\nAbdula Okalan je 1978. godine osnovao PKK i pozvao na nezavisnu državu unutar Turske. Grupa je šest godina kasnije započela oružanu borbu u kojoj je poginulo 40.000 ljudi, a stotine hiljada je raseljeno. Narednih decenija PKK se izborio da Kurdi dobiju veću kulturnu i političku autonomiju, ali turska vlast nikada nije prestala da ih doživljava kao pretnju. Kurdi su od Ankare tražili nezavisnost na nepriznatom referendumu 2017. godine. Tome su prethodila masovna hapšenja Kurda i vazdušni napadi na kurdske separatiste na severu Iraka. Turska, koja održava vojno prisustvo na severu Sirije od avgusta 2016. godine, tvrdi da su tamnošnji kurdski vojnici produžena ruka PKK-a koja za cilj ima otcepljenje oružanom borbom i da, kao teroristička grupa, moraju biti eliminisani.\n"Zašto Zapad ćuti?"\nPoslednjih nekoliko godina, kako su pretnje o turskoj invaziji na sever Sirije postale glasnije, Kurdi žive u strahu od okupacije i pitaju se: "Zašto Zapad ćuti?". Nemački lekar Gerhard Traber, koji je obišao taj region kako bi na licu mesta pomogao ljudima, još je prošle godine u autorskom tekstu za "Dojče vele" naveo da Kurdi strepe od novog rata i razaranja.\n- Vidim to na njihovim licima. I bez reči znam za njihovu zbunjenost, razočaranje i strah od toga da ostanu sami. "Mi smo rođeni u Kobaneu, tu su strah, nevolja, patnja i smrt deo života", kaže mi jedan hirurg iz te oblasti koji ne želi da mu se pominje ime jer se plaši za porodicu i sebe - objašnjava on. Kobane je, kako objašnjava, neposredno na granici sa Turskom "pa su ljudi u ovom gradu izloženi vojnim pretnjama antidemokrate Redžepa Tajipa Erdogana".\n- On i njegovi sledbenici kurdske borce protiv Islamske države etiketiraju kao teroriste. Erdogan je vec u regionu Afrin protivno međunarodnom pravu vodio rat i ciljano ubijao civile. Sve to mi u slobodnom demokratskom svetu znamo, ali ćutimo - objašnjava nemački lekar. Dodaje da mu žitelji Kobanea kažu da se "kurdska priča patnje ponavlja svakih 20 do 25 godina".\n- Toj humanitarnoj katastrofi treba da se usprotivimo mirno i odlučno - zaključuje Trabert.\n"Invazija je počela"\nNajveći strah Kurda može se ostvario se danas kada je nestrpljivi Erdogan proglasio početak invazije na severoistok Sirije. On je dalje napisao da će ovom operacijom nazvanom "Izvor mira" ukloniti "terorističku pretnju" Turskoj.\n- Zahvaljujući sigurnoj zoni koju ćemo stvoriti, osiguraćemo da se sirijske izbeglice vrate u svoje zemlje. Zaštitićemo teritorijalni integritet Sirije i osloboditi stanovnike regiona od naleta terora - napisao je on.\nVisoki turski zvaničnik Fahretin Altun je jutros pozvao međunarodnu zajednicu da se "okupi" iza Ankare kako bi zajedno "neutralisali" sirijske kurdske borce i oslobodili lokalno stanovništvo "jarma naoružanih razbojnika". Dok je Ankara gomila snage, lokalne vlasti na severoistoku Sirije predvođene Kurdima, pozvale su na "opštu mobilizaciju" duž granice sa Turskom.\n- Pozivamo naš narod, sve etničke grupe, da se pomere ka oblastima bliže granici sa Turskom radi sprovođenja akcija otpora tokom ovog osetljivog istorijskog vremena - navela je lokalna vlast, poznata kao Autonomna administracija severa i istoka Sirije. Međunarodnu zajednicu su pozvali da ispuni svoje obaveze, pošto bi "humanitarna katastrofa" mogla da zadesi njihov narod. Prethodno su kurdske snage i dve sirijske grupe aktivista objavili da su ekstremisti Islamske države izveli rano jutros napad u Raki, na severu Sirije, a da su meta napada bili pripadnici SDF-a.\n« Reply #9716 on: October 10, 2019, 07:03:38 am »\nVelika greška za bezbednost Evrope?\nTanjug 09. oktobar 2019.\nViše od 10.000 kurdskih boraca proteklih godina izgubilo je život u borbi protiv Islamske države\nPovlačenjem sa severa Sirije, SAD su izdale Kurde, svog najvernijeg saveznika u borbi protiv Islamske države, što bi moglo da se pokaže kao velika greška za buduću bezbednosnu situaciju u Evropi, ocenjuje Dojče vele. Čini se da najnovije vesti iz Vašingtona potvrdujju staru kurdsku poslovicu "Nema prijatelja osim planina". SAD su najavile da više neće biti protiv turske invazije u kurdskim oblastima na severu Sirije. Tako je Vašington svog najbližeg saveznika u borbi protiv takozvane Islamske države ostavio na milost i nemilost nadmoćnoj Erdoganovoj vojnoj mašineriji, navodi autor teksta Matijas fon Hajn.\nViše od 10.000 kurdskih boraca proteklih godina izgubilo je život u borbi protiv IS. Kurdske milicije činile su okosnicu Sirijskih demokratskih snaga (SDF), koje su na kopnu predvodile lavovski deo borbe protiv IS. Sada je jasno: jalove su bile nade Kurda da su time zaslužili zaštitu SAD od napada Turske, navodi Dojče vele.\n« Reply #9717 on: October 10, 2019, 07:05:44 am »\nPompeo je rekao i da je predsednik Donald Tramp doneo odluku da pomeri američke vojnike iz tog područja da ne bi stradali, prenosi Rojters. U Intervjuu PBS-u američki državni seketar je odbacio široko raširenu zabrinutosti zbog novog uspona Islamske države u Siriji. On se takođe osvrnuo i na postupanje Kine prema muslimanima na svojoj teritoriji, uključujući Ujgure, te ocenio da ono predstavlja "ogromno kršenje ljudskih prava" i da će Vašington nastaviti da pokreće to pitanje.\nNovi udari u Siriji - Turska avijacija pogodila zatvor u kojem su borci ID\n"Jedan od zatvora u kojima su bili zatvoreni pripadnici Islamske države pogođen je tokom vazdušnih napada koje izvršila Turska", objavile su na tviteru Sirijske demokratske snage bez davanja dodatnih detalja, prenosi Rojeters. Istovremeno, tursko ministarstvo odbrane je saopštilo da je njena vojska u vazdušnim i raketnim napadima pogodila ukupno 181 položaj miltanata od početka operacije na severoistoku Sirije.\nAmerički predsednik Donald Tramp je izjavio da je SAD premestila na nepoznatu lokaciju neke od najopasnijih boraca Islamske države, koji su bili zarobljeni na severu Sirije, da bi mogli da ih "drže na oku" dok traje turski vojni upad na to područje. Turske trupe napale su severnu Siriju kako bi potisnule kurdske borce na koje ona smatra teroristima, prenosi Rojters. Kurde podržavaju SAD i oni su, kako se navodi, u martu zauzeli poslednju teritoriju pod kontrolom militanata iz Islamske države. Kako se navodi, Kurdi takođe drže hiljade boraca Islamske države u zatvorima, te je postojala zabrinutost da bi oni mogli biti oslobođeni ako kurdske snage ostave svoje položaje.\n« Reply #9718 on: October 10, 2019, 07:53:00 am »\nSavet bezbednosti iza zatvorenih vrata o situaciji u Siriji\nDiplomate Ujedinjenih nacija su objavile da će Savet bezbednosti u četvrtak održati zatvorenu sednicu o vojnoj akciji Turske na severoistoku Sirije.\nSednicu je zatražilo pet evropskih država članica Saveta Bezbednosti UN - Velika Britanija, Francuska, Nemačka, Belgija i Poljska, navele su diplomate.\nSastanak će biti održan posle prepodnevne sednice o Kolumbiji, rekle su diplomate.\nTurska je danas počela vojnu operaciju protiv kurdskih snaga, napadima iz vazduha i i artiljerijskom paljbom na oblasti na severoistoku Sirije.\nOperacija je počela pošto su se SAD povukle iz te oblasti, čime su otvorile vrata za turski napad na kurdske snage koje su dugo bile saveznik Vašingtona u borbi protiv ekstremista Islamske države.\n« Reply #9719 on: October 10, 2019, 07:54:57 am »\nSituacija na sirijskoj granici mogla bi pokrenuti raseljavanja 300.000 ljudi\nKako započinje turska ofanziva na severoistoku Sirije, Međunarodni komitet spasa (IRC) duboko je zabrinut zbog života i životnih okolnosti dva miliona civila.\nMnogi od njih su već preživeli brutalnost Islamske države i višestruka raseljavanja, navodi se.\nMitsi Basvel direktorka za politiku Bliskog Istoka u Međunarodnom komitetu spasa, rekala je: "IRC je duboko zabrinut zbog uticaja ovog događaja na civile, uključujući naše članove i njihove porodice, i destabilizirajući efekat koji će to imati na stanovništvo koje ima već nosio teret osmogodišnjeg sukoba u Siriji. Mnogi od ovih ljudi već su više puta raseljeni i strašno pretrpeli pod brutalnom vlašću Islamske države, samo da bi se suočili sa još jednom krizom".\nIRC dobija izveštaje da civili napuštaju ova područja samo sa odećom na leđima.\nOčekuje je se da će mnogi pobeći u Raku, grad razoren od borbi protiv ISIS-a, grad koji je i dalje veoma nebezbedan za civile pošto su u njemu i dalje prisutne aktivne mine, a pritom nema ni osnovnih uslova za boravak kao što su struja i smeštaj.\nKampovi u susednim područjima su takođe raštrkani i njihovo dalje premeštanje bi testiralo mogućnosti humanitarnih organizacija.\nIRC apeluje na tursku vladu da obustavi napade pre nego što dalje eskaliraju i da sve strane poštuju svoje obaveze određene međunarodnim ljudskim pravom da zaštite civile i osiguraju da su pošteđeni od najgorih efekata sukoba.\nPages: 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302303304305306307308309310311312313314315316317318319320321322323324325326327328329330331332333334335336337338339340341342343344345346347348349350351352353354355356357358359360361362363364365366367368369370371372373374375376377378379380381382383384385386387388389390391392393394395396397398399400401402403404405406407408409410411412413414415416417418419420421422423424425426427428429430431432433434435436437438439440441442443444445446447448449450451452453454455456457458459460461462463464465466467468469470471472473474475476477478479480481482483484485486487488489490491492493494495496497498499500501502503504505506507508509510511512513514515516517518519520521522523524525526527528529530531532533534535536537538539540541542543544545546547548549550551552553554555556557558559560561562563564565566567568569570571572573574575576577578579580581582583584585586587588589590591592593594595596597598599600601602603604605606607608609610611612613614615616617618619620621622623624625626627628629630631632633634635636637638639640641642643644645646647648649650651652653654655656657658659660661662663664665666667668669670671672673674675676677678679680681682683684685686687688689690691692693694695696697698699700701702703704705706707708709710711712713714715 1 ... 643 644 645 646 647  649 650 651 652 653 ... 715 Go Up


STOJANOVIĆ : INVESTITORIMA VRATA ŠIROM OTVORENA | Budim Info\nSTOJANOVIĆ : INVESTITORIMA VRATA ŠIROM OTVORENA\nPotpredsjednik Opštine Berane Darko Stojanović rekao je da su vrata širom otvorena svakom investitoru koji će zaposliti građane Berana.\nOn je kazao da se mladi ne vraćaju u naš grad nakon studija jer nemaju gdje da rade. Navodi da treba poseban akcenat staviti na etno sela, ojačati privredne proizvođače, razviti stočarstvo i poljoprivredu.\nŽivot u gradu da se učini boljim.\n“Moji stariji sugrađani, pa i moja generacija pamte periode kad se u Beranama mnogo bolje živjelo. Na nama je i državnoj vlasti da upotrijebimo velike kapacitete koje Berane ima i učinimo život u ovom gradu boljim.“ kazao je on\nStojanović podsjeća da su sve fabrike zatvorene, a da imaju i neuspjeli pokušaj ponovnog pokretanja rada Rudnika uglja.\n“Trenutno šta može da se uradi je da se ojačaju trenutni privredni proizvođači, da zaposle mlade ljude, da se stavi akcenat na drvopreradu i na razvoj stočarstva i poljoprivrede, koji predstavljaju glavnu šansu Berana.“ ističe Stojanović\nTurostički potencijali su veliki i treba ih iskoristiti na pravi način.\n“Okolina Berana i Berane je Bogom dano za razvoj turizma kako zimskog, tako i ljetnjeg. Mi se nadamo da kada se spoje skijališta Kolašin 1600 i 1450, kroz tunel koji izlazi kroz Bjelasicu i izlazi na beransku stranu, na planinu Jelovicu, imamo aktivnosti koji se tiču etno seoskog turizma.“ kazao je Stojanović\nSmještajni kapaciteti skoro pa maksimalno popunjeni u julu i avgustu\nDirektor TO Berane Ivan Radojević ističe da su izuzetno zadovoljni turističkom sezonom u našem gradu.\n“Svi smještajni kapaciteti u julu bili su popunjeni, kako imamo najave, biće popunjeni i u septembru. U avgustu smo imali 84 odsto iz 2019. godine.“ rekao je on\n“Uglavnom su to gosti koji su željeli aktivni odmor. Najviše su bili zainteresovani za planinu Cmiljevicu, kao i za četiri lednička jezera, Gorske oči.“ dodaje Radević\nMarketing je nešto na čemu mora da se radi, ističu iz TO Berane.


Šta nam tačno donosi Android Lolipop? » m:blog – blog.mtel.ba\nMart 11, 2015| moj android| Views: 171\nIako je prošlo dosta vremena od kada se Android 5.0 Lollipop pojavio na tržištu, on još uvijek nije dostupan na svim uređajima. Ukoliko još uvijek nemate Lolipop na svom smartfonu dobra vijest je da ćete ga vjerovatno uskoro dobiti, budući da proizvođači ubrzano uvode ovaj operativni sistem. Lolipop se u svakom slučaju isplati čekati budući da uključuje veliki broj novih funkcija, poboljšane vizuelne elemente kao i mnoga druga poboljšanja koja ovaj operativni sistem generalno čine bržim i – pametnijim.\nPrije nego što se uopšte pojavio na tržištu Lolipop je izazvao velike polemike. Mnogi blogeri i kritičari postavljali su isto pitanje – da li će Lolipop uopšte predstavljati poboljšanje u odnosu na prethodni Android 4.4 operativni sistem? Čim se pojavio na tržištu, Lollipop je pokazao da je i te kako nadmašio svog prethodnika.\nOvaj operativni sistem jedan je od najboljih izdanja Androida za Google. On je brži, ljepši, a što je najvažnije – štedi bateriju kao nijedan drugi operativni sistem. Novi interfejs je jednostavan i pregledan, a cijela platforma dizajnirana je tako da bude maksimalno korisna. Google je na ovaj način predstavio svoje prepoznatljive elemente u sasvim novom svjetlu. Odlična strana Androida 5.0 je i činjenica da se on na jednostavan način nadograđuje na postojeći sistem i na taj način omogućava korisnicima da brže preuzimaju nove nadogradnje.\nPrva stvar koju ćete primijetiti kod novog Android 5.0 operativnog sistema je da se prilično razlikuje od prethodne 4.4 verzije. Google je uveo novi dizajn interfejsa koji se zove ‘Material’. Boje su mnogo življe nego u slučaju prethodnika, a novi dizajn na puno bolji način koristi različite slojeve redizajniranog interfejsa.\nU sklopu novog ‘Material’ interfejsa Google je uveo i dva nova widgeta. Prvi je RecyclerView koji se može koristiti za skrolanje kroz kontakte i koji pri tome čuva bateriju. Drugi je CardView widget inspirisan Google Now opcijom koji osigurava da svi widgeti dobro i brzo funkcionišu.\nRedizajnirane tipke za navigaciju\nI tipke za navigaciju dobile su svoj redizajn. Njihove funkcije se nisu mnogo izmijenile, tako da one i dalje služe za skrolanje unaprijed i unazad, povratak na glavnu stranicu i pristup zadnjim korištenim aplikacijama. Novi izgled je, međutim, potpuno drugačiji i očigledno je inspirisan kontrolama sa PlayStation-a.\nNove oznake u vidu trougla, kvadrata i kruga čine proces navigacije interfejsom jednostavnijim nego ikada, tako da se čini da je i ovaj put Google postigao pun pogodak sa redizajnom. I Google Hangouts ima novu opciju za pozivanje, što znači da možete obavljati telefonske pozive putem Google Messaging sistema jeftinije nego ikada, iako on ipak neće zamijeniti glavni sistem telefoniranja.\nCentar za notifikacije kao i opcija zaključavanja ekrana takođe su dobili potpuni redizajn, tako da je sada jednostavnije nego ikada doći do željenog sadržaja. Pogotovo je Lockscreen opcija dobila impresivnu nadogradnju, koja je višestruko funkcionalnija nego što je to slučaj sa prethodnom Android verzijom.\nDva pritiska prstom zaredom direktno otvaraju željenu aplikaciju, bilo da se radi o lokalnoj Wi-Fi mreži, igrici ili porukama, a jedno prevlačenje prstom preko ekrana skloniće cijelu Lockscreen opciju jednostavnim potezom.


Oglasi za prodaju modema i rutera 5. strana\nČetiri antene visokog pojačanja za jak signal i brzi ...\nCudy Lt400 Lte 3G 4G Wireless Ruter Sa Modemom\nOsnovne karakteristike Tip: Ruter Bežična mreža - Standardi: 4G LTE, ...\n12V 1,67A ispravljac switcing AcBel\nHDMI switch Interface 3 Ports HDMI\nSvitch, sa daljinskim Komplet. Na slikama\nRuter Vip NOVO\nNov, nekorišćen ruter sa svim pripadajućim dodacima.\nAsus rt ac51u wireless ac750 dual band ruter\nTP-LINK Archer C5 V4 AC1200 Wireless\nSwitch samo k. p poruke ili poziv. . Ne odgovaram ...\nZTE MF667 3G usb modem za sve mreže\nZTE MF667 3G usb modem se može koristiti sa svim ...\nAsus RT-AC65P ruter\nAsus RT-AC68U AC1900 ruter\nCBN CH7485E GIGABITNI kablovski ruter 2,4 i 5 ghz\nOdličan ruter, solidno očuvan, ispravan , stanje kao na slikama. ...\nNetgear CG3700EMR Modem-Ruter\nSagemcom F@ST 3686 Modem-Ruter\nOsnovne karakteristike Tip Ruter Bežična mreža Standardi IEEE 802.11b, ...\nWireless ruter, nekoriscen Standard Bezicni: IEEE 802.11b g n 150Mbps, ...\nWi-Fi Ruter D-Link GO-RT-N150\nProizvodjac: D-LINK Model: GO-RT-N150 Tip: RUTER LAN standard: 10 ...\nRouter LV-AC06 1200Mbps Dual Band crni Robu šaljemo brzom ...\nZYXEL NWA5123-AC HD 802.11ac Wave2 Dual-Radio unified


Astana zove Lalatovića - MaxBet Sport\nAstana zove Lalatovića\nNenad Lalatović želja Kazahstanaca (Foto: Beta/AP)\nIako je prvi čovek Radničkog iz Niša Ivica Tončev poručio da je Nenad Lalatović blizu ostanka u Nišu sa druge strane stižu informacije da je mladi stručnjak bliži odlasku u Astanu!\nKristal Palas i Čelsi igraju od 13 časova. Kladionica MaxBet nudi kvotu 5,00 na pobedu domaćina.\nNaime, kazahstanski klub je ostao bez kompletnog rukovodstva, pa i stručnog štaba, pošto je predsednik kluba, Sajan Hamidžanov, zajedno sa ostalim članovima Upravnog odbora podneo ostavku. Kao neko ko bi mogao da gasi požar pominje se Lalatović.\nI prethodnih dana se spekulisalo da bi strateg Nišlija mogao da se otisne u Kazahstan, ali je sve ostalo na “dugačkom štabu”. Tamošnji mediji pominju Lalatovića, odnosno navode da će dovođenje stratega da bude prvi posao novog rukovodstva. Ime novog šefa struke trebalo bi da bude poznato narednih dana. Nenad je među kandidatima.\nPrvi čovek Radničkoj je ionako poručio da klub, u slučaju dobre ponude iz inostranstva, neće da pravi problem Lalatoviću. On je blizu odluke da ostane, ukoliko ne iskrsne daleko unosnija ponuda…\nTagovi:FK AstanaFudbalNenad LalatovićTop2Top3\nKoronaviruspre 20 sati 1


Odbojka: Bečejci gostuju lideru u Kulpinu - Portal Moj Bečej - Bečejske opštine iz ugla građana!\nOdbojka: Bečejci gostuju lideru u Kulpinu\nOdbojkaši Bečeja bez opterećanja gostuju u Kulpinu | Foto: Vlastimir Jankov\nPosmatrano iz ugla tabele drugoligaškog „severa“, odbojkaši Bečeja u subotu imaju najtežu utakmicu sezone, jer gostuju lideru Kulpinu. Međutim, realno gladano to ne odgovara istini.\nSvesni su mladići sa Tise da je rival u ovom trenutku kvalitetniji, da ne treba juriti rezultat, već se, koliko je to moguće, predstaviti dobrom igrom.\n-Rekao sam momcima da smo mi naš deo plana za ovu sezonu ispunili. Koliko god da su nas pratili pehovi, obezbedili smo opstanak u drugoligaškom društvu sopstvenim snagama. Bići još koji bod do kraja, ali osnovni cilj je ispunjen, jasan je trener-igrač Bečejaca Nikola Džigurski.\nUtakmica u Kulpinu igra se u subotu od 17 sati u fiskulturnoj sali OŠ „Jan Čajak“. Domaćin je prvoplasiran na tabeli sa 35, a Bečejci su šesti sa 19 bodova. To na najbolji način pokazuje ko je favorit. Narednu utakmicu Bečejci igraju kod kuće sa Proleterom iz Zrenjanina.


Preduzeće Metalno Zenica bi moglo dobiti novog kupca – Kakanj-X\nPreduzeće Metalno Zenica bi moglo dobiti novog kupca\nNa 19 jul, 2016 629\nPreduzeće Metalno Zenica,u kojem je više mjeseci obustavljena proizvodnja i za koji je nedavno otvoren stečajni postupak,danas je posjetila delegacija zainteresovanog investitora iz Belgije.Radi se o holding kompaniji sa filijalama u više evropskih zemalja kao i na afričkom kontinentu,koja se bavi proizvodnjom postrojenja u naftnoj i hemijskoj industriji.\nPredstavnici ove kompanije obišli su sve proizvodne hale i druge pogone Metalnog kako bi stekli uvid u stanje postrojenja i mogućnostima za eventualno aktiviranje proizvodnog procesa koji je zamrznut više mjeseci zbog gubitka poslova,dugovanja prema radnicima,te finansijskim obavezama prema isporučiocima i dobavljačima.O svim detaljima trenutnog stanja Metalnog upoznali su direktor, Semiz Šišić sa saradnicima,odgovornima za pojedine proizvodne cjeline.\nProcjene su da Metalno po svim osnovama duguje više miliona maraka.Radnici i stručni timovi ovog nekadašnjeg bh brenda metalne industrije spremni su za rad i nadaju se ulasku strateškog partnera koji bi sa svojim referencama mogao osigurati nove poslove.Od nekadašnjih 400 u Metalnom je ostalo manje oko 170 radnika.Posjeti delegacije zainteresovanog partnera Metalnom,prisustvovali su predstavnici Gradske uprave u Zenici, Jugoslav Anđelić i Amra Mehmedić,te Eldin Vrače,zenički privatni poduzetnik,koji je posredovao u dolasku ino investitora.


Osnovni CMS paket | KoncepMB | Izrada sajtova, izrada web stranica, web dizajn Beograd\nOsnovni CMS paket\nKome je namenjen Osnovni CMS paket?\nOsnovni CMS paket je web sajt koji vam pruža sve što je potrebno za vaše poslovanje na web-u.\nOsnovni CMS paket je namenjen svima koji žele sajt ili blog za sebe ili svoju firmu, urađen u CMS (Content Managment System) sistemu upravljanja sadržajem. Ovaj paket ima sve što je potrebno da prestavite svoju firmu i vaše ideje na internetu. Možete potpuno samostalno, bez programera i naknadnog održavanja upravljati sadržajem svog sajta (dodavanjem i menjanjem tekstova, slika i ostalog sajdržaja na sajtu).\nImate li potrebu povecati prodaju, prosiriti trziste ili jednostavno postati efikasniji i profitabilniji – Internet Vam u tome moze pomoci. Konstantnim rastom interneta, kvalitet web stranica pojedine kompanije postaje nezaobilazno vazan, moze se reći izuzetno važan. Upravo ovo moze biti razlika…\nOsnovni CMS paket sadrži:\nProfi CMS – samostalno ažuriranje (WordPress, Joomla, Magento)\nPreko 100 dizajn tema\nBesplatan domen i hosting godinu dana\nPoručite izradu sajta odmah!


Metodologija Архиве - Projekti & Obuka i Odluka\nUpravljanje neprofitnim projektima\nProjekti sa nematerijalnom imovinom\nObjavljeno: 30/11/2020 u 08:38 / Finansije projekta, Metodologija\nOpseg nekih projekata može biti postavljen na način da uvećaju ili iskoriste nematerijalnu imovinu subjekta koji pokreće projekat. Nužno ne moraju biti marketinški projekti (sa konkurentskom strategijom), nego npr projekti istraživanja i razvoja, nabavke softvera ili kupovine patenata i licenci, registrovanja žiga, definisanja robne marke. Ključno je kod ovih poduhvata da podležu posebnim standardima upravljanja […]\nNema komentara Ceo tekst\nObjavljeno: 23/02/2019 u 19:05 / Metodologija, Osnovni pojmovi PM\nOdavno je prošlo vreme u kojem se tradicionalni način vođenja projekata, tzv Waterfall ili Slap smatrao najboljim pristupom u planiranju i implementaciji projektnih operacija. Projektna metodologija je živa i prilagođava se različitim organizacionim modelima, načinu rada, mogućnostima projektne organizacije (pre svega u dostupnom vremenu tima da se okuplja i inicira promene kroz projekte). S druge […]\nObjavljeno: 27/02/2018 u 10:07 / Finansije projekta, Metodologija, Projektno znanje\nOd onih sam projektnih menadžera koji sve procese i performanse u realnom svetu posmatra kroz projektne naočare. Moje geslo je Ili projekte vodiš ili oni tobom upravljaju. Projekat je zaista izazovan poduhvat koji ima svoj jedinstveni cilj koji treba postići ograničenim resursima u određenom periodu vremena. Hvatati prilike i izbegavati rizike Kao i u poslu, ako […]\nObjavljeno: 10/11/2017 u 10:45 / Analitičko i kreativno mišljenje, Metodologija\nPre nego što je postao bogati biznismen koji svojim poduhvatima menja svet, Ilon Mask je nameravao da postane fizičar, čak je započeo i doktorat iz primenjene fizike na Stenfordu. Iako je odustao nakon svega nekoliko dana, ova oblast je ostavila veliki utisak na budućeg milijardera. Što je najvažnije od svega, stekao je način razmišljanja o “prvom principu”. […]\nProjekt menadžment i samodisciplina\nObjavljeno: 12/10/2017 u 08:46 / Metodologija, Planiranje projekta\nKad je reč o odlaganju obaveza, čini se da je to globalna pojava savremenog čoveka. Jednostavno, što je život lagodniji, a medijskih ometača pažnje sve više – pada fokus i raste potreba da se aktivnosti rasipaju na aktivnosti koje nisu ni hitne ni bitne. Zanemarivanje obaveza Dve su pojave rasipanja energije na ovaj način – jedna […]\nObjavljeno: 19/08/2017 u 15:18 / Metodologija, Osnovni pojmovi PM, Planiranje projekta\n4.0 industrijska revolucija\nAnalitičko i kreativno mišljenje\nOsnovni pojmovi PM\nanaliza rizika antimenadžment bilans stanja bilans uspeha ciljevi crowdfunding diversifikacija drvo problema finansije fokusiranje implementacija isporuke na projektu kreativnost krizni menadžment liderstvo literatura ljudski resursi logička matrica logički okvir multitasking naučene lekcije nematerijalna imovina odgovornosti ograničenja projekta organizaciona transformacija Pareto planiranje plan projekta PoC metod poreski propisi projekti projekt menadžer projektni tim računovodstvo resursi projekta rizici strategija strategijsko planiranje timski rad upravljanje komunikacijom upravljanje obimom upravljanje troškovima vizija VUCA zadaci\nHow to Make a Responsibility Assignment Matrix for a Project (Template Included)\n8 Free Excel Construction Templates\nHow to Create a Project Roadmap (Example included)\nGrad Beograd preuzima ustanovu Gvarnerijus 10/06/2021\nHoteli u Srbiji pred izazovima nastavka poslovanja 09/06/2021\nDigitalna imovina i njen značaj za poslovanje privrednog društva – promene nastupaju krajem juna 08/06/2021\nU Srbiji alternativni investicioni fondovi su još u začetku 07/06/2021\n25. Jugoslovenski pozorišni festival od 4. do 9. juna 05/06/2021\nSva prava na tekstovima zadržavaju autor i vlasnik sajta - H100.Biz:2021 Izrada sajta MadMarx.Biz, Razvio H100Biz.doo Beograd


Hedonist magazin uskoro u Beču – Hedonist Magazin\nNajavljujemo sa zadovoljstvom da smo upravo dogovorili saradnju sa restoranom Lovac u Beču-Austrija, koji planiramo posetiti u narednom periodu!!!\nSmatramo da od restorana Lovac, atraktivniji restoran u Beču za saradnju nismo mogli pronaći. Sve će biti jasnije, kada vam kažemo da su supružnici inače i vlasnici restorana, strastveni lovci. Dogovorili smo našu posetu ovom restoranu, tako da uskoro možete očekivati sjajne priče iz Beča u Hedonist magazinu.\nZahvaljujemo se vlasnicima restorana na podršci!!!\nfoto: Lovac-restaurant ; Pixabay


POLUFINALE KUPA FSB: Palež iznad Kolubare, u borbi za trofej sa Banjicom!\nPehar Kupa FSS na teritoriji FS Beograda dobiće novog vlasnika: Palež je u ponedeljak uveče, u Obrenovcu, savladao prošlogodišnjeg osvajača Kolubaru (6:2) i zakazao finale sa Banjicom, 29. novembra daleko boljom od Gročanskog futsal kluba (9:1)!\nU izuzetno zanimljivom meču na obodu glavnog grada jesenji prvak Treće lige Beograd prikazao je sjajnu partiju protiv drugoligaša, u nastavku susreta samo još uvećavši kapital s pauze.\nNaročite ovacije raspoložene publike zaslužili su strelci: Filip Perišić (2), Stefan Stefanović, Miloš Cerović, Srđan i Željko Grujičić, dok su kod poraženih Lazarevčana bolji od ostalih bili Nikola Petković i Luka Lazarević.\nFinalna utakmica između Paleža i Banjice biće odigrana u Obrenovcu, međutim, još nije utvrđen tačan termin\nPalež – Kolubara 6:2 (2:1)\nObrenovac – Dvorana: „Obrenovac”. Gledalaca: 400. Sudije: Predrag Lazarević i Nikola Rabrenović (obojica iz Beograda). Strelci: 1:0 Stefanović u 2, 1:1 N. Petković u 3, 2:1 Cerović u 16, 3:1 Perišić u 24, 4:1 Perišić u 29, 5:1 S. Grujičić u 22, 6:1 Ž. Grujičić u 35, 6:2 Lazarević u 39. minutu. Žuti kartoni: Cerović, S. Grujičić, M. Roksić (Palež), S. V. Živković, Kaličanin, Lazarević, Simić (Kolubara).\nNagomilavanje prekršaja: Palež 9 (4-5), Kolubara 7 (3-4).\nPALEŽ: M. Roksić, Stefanović, D. Roksić, Cerović, S. Grujičić, Pavličević, Jovanović, Ž. Grujičić, Vučićević, Perišić, Tadić, Kojić, Teofilović.\nKOLUBARA: Simić, S. V. Živković, Lazarević, Kaličanin, N. Petković, Ljubojević, A. Petković, Gospavić, Milovanović, S. D. Živković.\nDrugoligaš Banjica je opravdala ulogu favorita protiv trećeligaša iz Grocke, veliko „bravo” za egzekutore: Aleksandra Ružičića (3), Jovana Ristanovića (2), Stefana Dimčića, Marka Macanovića i Zorana Šćepanovića, uz napomenu da je igrač gostiju Pavle Gmizić pogodio obe mreže – sopstvenu i protivničku.\nGročani u drugom poluvremenu nisu uspeli da realizuju dva kaznena udarca sa 10 metara\nPRAVAC FINALE: KMF Banjica Foto: Fejsbuk\nBanjica – Gročanski futsal klub 9:1 (3:0)\nBeograd – Dvorana: „Banjica”. Gledalaca: 50. Sudije: Nikola Aleksić (Beograd) i Radoslav Milenković (Mladenovac). Strelci: 1:0 Ristanović u 4, 2:0 Gmizić autogol u 11, 3:0 Ružičić u 12, 4:0 Dimčić u 30, 5:0 Ružičić u 32, 6:0 Ristanović u 35, 7:0 Ružičić u 36, 7:1 Gmizić u 37, 8:1 Macanović u 38, 9:1 Šćepanović u 39. minutu. Žuti kartoni: Cimbaljević, Paunović (Gročanski futsal klub).\nNagomilavanje prekršaja: Banjica 11 (4-7), Gročanski futsal klub 9 (5-4).\nBANJICA: SOKIĆ, DIMČIĆ, RISTANOVIĆ, SMAILAGIĆ, RUŽIČIĆ, Vasiljević, Šišović, Šćepanović, Macanović, Ranković, Stanković, Stanimirović, Mijailović.\nGROČANSKI FUTSAL KLUB: KNEŽEVIĆ, PAUNOVIĆ, MARAŠEVIĆ, SEKULIĆ, CIMBALJEVIĆ, Marković, Gmizić, Radosavljević, Pavlović.\n← KOBNI PREKIDI: Crvena furija „trojkom”srušila Orlove, Rakić pogodio rašlje\nNOVI PORAZ ORLOVA U ŠPANIJI: Domaćin furiozan u drugom poluvremenu →


Kako se postaje šampion? Izađe Srbin pred 15.000 ludih protivničkih navijača i pogodi za finale - Telegraf.rs\n26/06/20 | 19:41 ≫ 19:52\nPredrag Stojaković je svoju sudbinu cementirao jednim mečom u polufinalu grčkog plej ofa\nAko ste se pitali kako se postaje šampion, onda je čuvena rečenica iz filma "Nebeska udica" najbolje objašnjava - Tako što izađeš na teren kad je najteže i pobediš"\nUpravo je to uradio Peđa Stojaković, legendarni srpski košarkaš kada je imao 21 godinu.\nTe daleke 1998 u junu mesecu igalo se polufiale plej- ofa Grčke između Olimpijakosa i PAOK-a i to majstorica u Atini.\nStojaković je pet sezona igrao za tim iz Soluna, pre nego što se sa 21. godinom preselio u Kingse, a iz njegovih dana u PAOK-u posebno se izdvaja jedan trenutak…\nSezona 1997/98, koja mu je ujedno bila i poslednja u Evropi, bila je i najbolja za Peđu Stojakovića u timu PAOK-a.\nTe sezone bio je jedan od najboljih strelaca domaće lige sa skoro 24 poena u proseku, beležio je i skoro 5 skokova po meču, a u Evroligi je postizao prosečno preko 20 poena.\nOvu priču donose nam sportskasećanja\nSjajne partije te sezone, koje su nagoveštavale i njegovu uspešnu NBA karijeru, Peđa Stojaković “krunisao” je potezom koji će navijači tima iz Soluna još dugo pamtiti i prepričavati.\nIgrao se treći meč polufinala plej-ofa prvenstva Grčke između Olimpijakos i PAOK-a. Po nekim procenama oko 15.000 navijača Olimpijakosa ispunilo je dvoranu u Pireju, kako bi pružili podršku domaćim igračima u susretu koji je odlučivao ko će na megdan Panatinaikosu u finalu prvenstva. Olimpijakos je bio aktuelni četvorostruki šampion Grčke, pa su svi verovali da će savladati te sezone dobri PAOK i proći u novo finale, ali…\nU veoma “tvrdom” meču sa malim brojem poena, kakvi su se tih godina igrali veoma često u Grčkoj, ušlo se u neizvesnu završnicu. Kada su domaćini u poslednjem minutu imali vođstvo od 55:53, mnogi su pomislili da su nekako “pregrmeli” PAOK i ušli u finale, ali se gosti nisu predavali. Prvo su došli do izjednačenja, a potom su uspeli i da odbrane naredni napad domaćih i krenu po pobedu. Bilo je desetak sekundi do kraja, a lopta je bila u rukama Predraga Stojakovića.\nOstali igrači PAOK-a su se sklonili i pustili Peđu da rešava napad. Ispred Stojakovića se nalazio Dušan Vukčević, koji je bio odličan defanzivac, a ostali igrači Olimpijakosa bili su spremni da mu pomognu u nameri da spreče igrača gostiju da poentira. Na tribinama je bila ogromna buka, navijači su zviždali, a Peđa Stojaković je na oko 5 sekundi do kraja krenuo u realizaciju.\nNadriblao je loptu na “45 stepeni” iza linije za tri poena, a potom se podigao na prelep skok šut, koji će ga krasiti tokom cele karijere. Bio je to trenutak za istoriju, Peđa Stojaković “cepa” mrežicu sa zvukom sirene, donosi pobedu PAOK-u i utišava publiku u Pireju.\nNi to što je Dušan Vukčević pokušao da ga zaustavi, a Dragan Tarlać prišao da pomogne svom kolegi u odbrani, nije uspelo da zaustavi Stojakovića da odvede PAOK u finale. Dok je u dvorani vladao skoro potpun “muk”, Peđa Stojaković brzo utrčava u tunel, plašeći se eventualnog gađanja od strane razočaranih domaćih navijača, koje se, ipak, nije dogodilo.\nU svojoj karijeri Peđa Stojaković je uradio dovoljno da postane sportski “besmrtan”, a jedan od takvih trenutaka je i onaj kada svojim pogotkom doneo PAOK-u plasman u finale prvenstva Grčke i postao “besmrtan” za navijače tima iz Soluna. Kako je izgledao ovaj legendarni pogodak možete pogledati na snimku koji je pred vama.\nPomirljivi tonovi seksi Lole uz Šuberta: Nema virus, imala je samo reči hvale za Adria Tur\n26. jun 2020 | 21:37\nI onda je sport van Atina unisten.Unisten je Aris,posle i Paok.\n26. jun 2020 | 20:04\nСтојаковић и Вукчевић - а ГРЧКИ тимови... Наша судбина. Као када би кнез Лзар и Милош Обилић ратовали за Турке... Тужно.


Milan Dog: Humor je sloboda koju je nemoguće ograničiti | Vugl.rs\nHome Mišljenja Milan Dog: Humor je sloboda koju je nemoguće ograničiti\n// Foto: Privatna arhiva\nNe može se reći da realnost u Srbiji nije apsurdna, čak alanfordovska. Ponekada se ne može napraviti razlika između sna i jave. Međutim, kako vreme odmiče, tako ljudima u ovoj zemlji više i nije toliko do smeha. Trideset godina se gledaju ista lica, viđaju isti performansi, slušaju iste retorike, te se može reći da naše društvo polako ulazi u limbo u kojem ostaje zaglavljen, kao u paralizi sna, te halucinira hororične pojave. I to je Milan Dog, koji želi da njegov identitet ostane sakriven, u svojim poprilično duhovitim, ali i zapanjujuće tamnim stripovima počeo verno da prikazuje. Njegov umeće da hoda po tankoj granici smeha i straha je ono što ljude konstatno vraća na njegove prikaze atmosfere u kojoj živimo. On je za Vugl otkrio kako je došlo do svega toga.\nVUGL: I pored toga što su tvoji stripovi urnebesno duhoviti i satrični, ipak se oseća zadah mračne atmosfere. Kakvo je tvoje viđenje društva i političke pozornice u Srbiji?\nMilan Dog: Ne baš optimistično. Da napomenem, ovo odgovaram nakon osam dana provedenih van zemlje. Pratiti vesti iz Srbije je nalik gledanju u lonac koji ključa na tihoj vatri. Ispratile su me Vesićeve kocke a dočekala Vučićeva poseta SAD. Između toga Parada ponosa, popucale cevi, Marina Abramovič, blokada rektorata, Ana i Angela, tata prodaje oružje, Palma, Miša Vacić, Sima Spasić, kandidat za Oskara, diplome, Liga šampiona, derbi, da ne spominjem Kosovo, a sigurno sam i nešto važno preskočio…\nKoličina informacija kojom smo svakodnevno zatrpani ne dozvoljava da sagledamo nijednu situaciju iz realnog ugla i ne ostavlja vremena za ozbiljniju raspavu na bilo koju temu. Ono malo glasova vrednih slušanja nadglasani su beskrajnim kokodakanjem tabloidnih novina, televizija i društvenih mreža. Bojim se da je svaka linija pristojnosti odavno pregažena i da je povratak u normalnost demokratskih procesa uobičajenim putevima gotovo nemoguć.\nKom žanru je Srbija bliža? Hororu, tragediji, crnoj komediji?\nKako je došlo do toga da kreneš da crtaš?\nOve table stripova su zapravo fotografije obrađene tako da izgledaju kao crteži. Suština je uglavnom češće u komentaru nego u crtežu. Najčešće fotkam TV, dok idu vesti, pa od tih fotografija napravim formu stripa. Volim da budem informisan a postao sam alergičan na propagandu koju nam serviraju.\nTako je Milan Dog postao moj lični ventil za regulisanje frustracije na dnevnom nivou.\nUz kakve si stripove odrastao? Šta je uticalo na tvoj razvitak?\nStandardno kao klinac uz Zagora i Bleka, zatim uz Stripoteku, Alana Forda, Taličnog Toma, Dilana Doga, Modesti Blejz, Korta, Astera Blistoka, Persepolis… To je dovelo do Inkala i naravno svega što je Mebius ikada dodirnuo. Volim i crtane filmove Mijazakija. I svašta jo volim. Obožavam Zorana Janjetova. Uticala je na mene svaka slobodnomisleća i zdravorazumska osoba koju sam ikada upoznao.\nKakvo je tvoje viđenje trenutnog stanja satire u ovoj zemlji?\nJedan od retkih cvetova koji u ovim uslovima neprestano cveta. Ali toga nam nikada nije ni nedostajalo. Humor je sloboda koju je nemoguće ograničiti i odličan je kanal za prenošenje poruka.\nHoćemo li te videti u ukoričenom izdanju?\nTrenutno ne mogu da kažem ništa konkretno na tu temu. Bilo je nekih razgovora ali za sada bez opipiljivog rezultata. Voleo bih i nadam se da će doći i do toga.\nPrevious articleFenomen Džoker: Zašto ga toliko volimo?\nNext articleMila Jovanović: Blokada je pobeda, ne damo rektorku


U PONEDELJAK JOŠ JEDAN PROTEST “NOVINARI NE KLEČE”\nNovinari u 15 gradova Srbije najavili su za ponedeljak još jedan protest “Novinari ne kleče” sa zahtevom za smenu ministra odbrane Bratislava Gašića zbog njegove seksističke uvrede upućene novinarki B92.\nPodsetimo, premijer Srbije u više navrata obećao je da će smeniti Gašića, međutim to se do danas nije dogodilo. Dnevnik Blic, međutim, nezvanično objavljuje da će premijer u narednih deset dana imenovati novog ministra odbrane.\n“Bratislav Gašić ne može da ostane minister obrane”, rekao je Aleksandar Vučić 7. decembra, dan pošto je ministar odbrane u njegovoj Vladi uvredio novinarku. Danas, mesec i po dana kasnije smene nema.\n“Ne brinite! Ja držim do svojih reči i svoja obećanja ću da ispunim!” To je poslednji u nizu istih odgovora koje premijer da kada ga novinari pitaju za Gašića. Najava izbora, kaže, ne menja ništa.\nGlavni urednik portal Cenzolovka Perica Gunjić nada se da će ceo ovaj slučaj podsetiti novinare koliko je njihov posao odgovoran i motivisati na još veću akciju.\n“On je očigledno veoma važan čovek u srpskoj politici i Srpskoj naprednoj stranci, još uvek. On se pojavljuje na važnim konferencijama za štampu, sa desne strane od Vučića što je jedan simboličan gest. Novinari najmanje što mogu da urade je da na tim konferencijama, ako i dođu, postavljaju uvek pitanja o toj odgovornosti – Gašićevoj a, u ovom slučaju, i Aleksandra Vučića i ministra Tasovca”, smatra Gunjić.\nPredsednik NUNS-a Vukašin Obradović ne veruje da će smene biti sada kada se najavljuju izbori. No, za njega jedno pitanje još je značajnije.\n“Mislim da će mesto Gašića na izbornoj listi SNS dati mnoge odgovore. Ukoliko se ministar Gašić nađe visoko na toj listi, to će najbolje pokazati odnos Srpske napredne stranke prema medijima i novinarima”, objašnjava Obradović.\nSkupština je ta koja treba da izglasa Gašićevu smenu. Međutim, do sada takav zahtev iz Vlade još nije ušao u skupštinsku proceduru.\nIzvor: RTV (Svetlana Božić – Krainčanić)\nUpišite tekst * five + six =


Osvrt na nedelju iza nas 14.12.-18.12.2020.-sojina sačma | Info tim logistika\nOsvrt na nedelju iza nas 14.12.-18.12.2020.-sojina sačma\nCena sojine sačme na domaćem tržištu i tokom ove kao i tokom prethodne nedelje beleži blaži trend pada cene. U ponudi preko sistema tržišnih informacija Info Tim Logistika beležimo ponude sojine sačme po oglašenim cenama od 56,5-57 din/kg+PDV. Ponude sojine sačme bile su prilično ujednačene tokom cele nedelje, tako da u ponudi beležimo sojinu sačmu u Obrenovcu, Zrenjaninu kao i u Somboru tokom po oglašenoj ceni od 57 din/kg+PDV. U Vrbasu beležimo ponudu sojine sačme po oglašenoj ceni od 56,5-57 din/kg+PDV. U Somboru sojina sačma kako saznajemo na terenu takođe mogla se naći u ponudi i po ceni od 56,5-57 din/kg+PDV. U Bečeju kao i u Velikom Gradištu ne beležimo ponude operativnih količina sojine sačme tokom ove nedelje. Kako saznajemo na terenu od ponuđača, sojina sačma sa 44% proteina se tokom nedelje dogovarala po ceni od 56,5-57 din/kg+PDV. Na čikaškoj berzi zabeležen je trend porasta cene sojine sačme dok je na milanskoj berzi cena sojine sačme beležila trend pada cene.


Procena vrednosti imovine i kapitala - Dil.rs\nProcena vrednosti pokretne imovine\nPoslovni sistem Dil group angažuje stručna lica koja poseduju dugogodišnje iskustvo u procenama svih tipova i vrsta pokretne imovine. Izbor stručnog lica koji će biti angažovan za svaku pojedinačnu vrstu ili tip pokretne imovine, vrši se uz uvažavanje svih specifičnosti konkretnog predmeta procene a dugogodišnje uspešno poslovanje uz poštovanje najviših standarda i moralnog integriteta, omogućilo je da rukovodstvo Dil group-a da može adekvatno da odgovori na svaki zahtev potencijalnog klijenta.\nProcena vrednosti nepokretne imovine\nU skladu sa donošenjem novih Zakonskih okvira prilikom vršenja usluga procene vrednosti nepokretnosti, poslovni sistem Dil group je uspešno okončao postupak usklađivanja rada svojih zaposlenih sa Zakonom o proceniteljima nepokretnosti i obezbedio da svi klijenti kojima je potrebna procena vrednosti nepokretne imovine dobiju kvalitetnu procenu, urađenu u skladu sa svim aktuelnim pozitivnim propisima Republike Srbije.\nPored stalno zaposlenih licenciranih procenitelja vrednosti nepokretnosti u sastavu poslovnog sistema Dil group, u skladu sa bilo kojim specifičnim zahtevom klijenata, Dil je u mogućnosti da angažuje i veliki broj eksternih licenciranih procenitelja vrednosti nepokretnosti.\nProcena fer vrednosti za potrebe finansijskog izveštavanja\nPoslovni sistem Dil group je i u dosadašnjem radu značajan deo poslovnih aktivnosti usmeravao na procenu fer vrednosti za potrebe finansijskog izveštavanja. Donošenjem novih zakonskih odredbi, procena vrednosti za svrhu finansijskog izveštavanja je samo dodatno podigao nivo usluga koji se pružaju klijentima koji vode poslovne knjige u skladu sa Međunarodnim računovodstvenim standardima (MRS) i Međunarodnim standardima finansijskog izveštavanja (MSFI).